mteb/MIRACLReranking huggingface dataset:
পুরুষ ও নারীবাদ ২০০১ সালের একটি জরীপে দেখা যায় শতকরা ২০ শতাংশ আমেরিকান পুরুষ নিজেদেরকে নারীবাদী হিসেবে বিবেচনা করেন এবং ৭৫ শতাংশ পুরুষ বলেন তারা নারীবাদী নন। ২০০৯ সালের আরেকটি জরীপে দেখা যায় আমেরিকার ২৪ শতাংশ পুরুষ "নারীবাদী" শব্দটিকে একটি ইনসাল্ট হিসেবে নিচ্ছেন। পাঁচ জন পুরুষের মধ্যে চারজন নিজেদেরকে নারীবাদী হিসেবে দাবী করতে অস্বীকার করেন। কিন্তু যখন নারীবাদের সংজ্ঞা দিয়ে তাদের প্রশ্ন করা হয় তখন এই সংখ্যা পাঁচ জন পুরুষের মধ্যে দুই জন পুরুষে নেমে আসে। ১৯৮৩ এবং ১৯৯৯ সালের জরীপের তুলনায় এখন আরও বেশি পুরুষ মনে করেন যে নারীবাদী আন্দোলন তাদের উপকার করেছে। এই বিষয়টিতে ৪৭ শতাংশ পুরুষ রাজি হয়েছেন। ৬০ শতাংশ পুরুষ মতামত দিয়েছেন যে এখন আর শক্তিশালী নারীবাদী আন্দোলনের প্রয়োজন নেই। যাই হোক, যুক্তরাজ্যে ২০১০ সালের একটি জরীপে দেখা যায় কেবল ১৬ শতাংশ পুরুষ নিজেদেরকে নারীবাদী হিসেবে মতামত দিয়েহচে, ৫৪ শতাংশ পুরুষ বলেছেন তারা নারীবাদী নন এবং ৮ শতাংশ জানিয়েছেন তারা অ্যান্টিফেমিনিস্ট।
জাপান একো জাপানি পররাষ্ট্র মন্ত্রণালয় "জাপান একো ইনক" এর প্রধান নির্বাহী তাকেশি মুছিদারের নিকট প্রতিশ্রুতিবদ্ধ ছিল যে সাময়িকীর অর্থায়ন করলেও তারা কখনো নিবন্ধ নির্বাচনের ক্ষেত্রে প্রভাব খাটাবেনা, যদিও "জাপান একো" সহায়তার জন্য সবচেয়ে বেশি নির্ভরশীল ছিল জাপান সরকারের নিকট। জাপান সরকার সাময়িকীর স্থায়িত্বকালে ৭০ শতাংশ মুদ্রিত কপি, অর্থাৎ বার্ষিক প্রায় ৫০,০০০ কপি কিনে নিত এবং বিনামূল্যে নিজেদের দূতাবাস, কনস্যুলেট দপ্তরে এবং বিভিন্ন বিশ্ববিদ্যালয়, গ্রন্থাগার ও গবেষকদের নিকট বিতরণ করত। "দ্য ইকোনোমিস্ট" সাময়িকী উল্লেখ করে যে, জাপানি পররাষ্ট্র মন্ত্রণালয় তাদের সহায়তা চলমান রেখেছিল কেননা "জাপান ইকো" তাই দেখাতো “জাপান সরকার বহির্বিশ্বের কাছে দেশের যে চিত্র দেখাতে চাইতো।”
ডেথ নোট (চলচ্চিত্র) ইয়াগামি লাইতো জাপানের কান্টোতে অবস্থিত একটি বিশ্ববিদ্যালয়ের আইনের ছাত্র। স্কুল থেকেই মেধাবী হিসেবে চিহ্নিত হয়ে আসছে। তার বাবা জাপান পুলিশের একজন উর্দ্ধতন কর্মকর্তা। এ সুবাদে বাবার কম্পিউটারে হ্যাক করে সে পুলিশ বিভাগের অনেক গোপন খবর জানতে পারে। আইনের প্রতি তার শ্রদ্ধা ছিল, কিন্তু হ্যাক করার পর সে দেথতে পায় আইন ও বাস্তবতায় কতো পার্থক্য, কত দাগী আসামীর কোন বিচার হচ্ছেনা, আবার অনেক নিরপরাধীর বিচার হচ্ছে। এ নিয়ে সে বিশেষ উদ্বিগ্ন ছিল। এমন সময় তার হাতে আসে ডেথ নোট।
পশ্চিমবঙ্গ পশ্চিমবঙ্গের সাক্ষরতার হার ৭৬.২৬%, যা জাতীয় গড় ৭৪.০৪%-এর চেয়ে বেশি। ১৯৯১-১৯৯৫ সালের তথ্য থেকে জানা যায়, এই রাজ্যের মানুষের গড় আয়ু ৬৩.৪ বছর, যা জাতীয় স্তরে গড় আয়ু ৬১.৭ বছরের থেকে কিছু বেশি। রাজ্যের ৭০ শতাংশ মানুষ বাস করেন গ্রামাঞ্চলে। ১৯৯৯-২০০০ সালের হিসেব অনুযায়ী, রাজ্যের ৩১.৮৫ শতাংশ মানুষ বাস করেন দারিদ্র্যসীমার নিচে। তফসিলি জাতি ও উপজাতিগুলি গ্রামীণ জনসংখ্যার যথাক্রমে ২৮.৬ শতাংশ ও ৫.৮ শতাংশ এবং নগরাঞ্চলীয় জনসংখ্যার ১৯.৯ শতাংশ ও ১.৫ শতাংশ।
দত্তা (উপন্যাস) কাহিনী বিশেষ মোড় নেয় যখন গ্রামের মানুষের অনেক জল্পনার অবসান ঘটিয়ে বনমালীকন্যা বিজয়া গ্রামে ফেরে। এসেই বিজয়া বুঝতে পারে যে জমিদারী দেখাশোনার নামে রাসবিহারী ও তার ছেলে বিলাস সকল ব্যাপারেই বিশেষ আধিপত্য খাটিয়ে চলেছে। প্রথমেই বিজয়াকে না জানিয়ে বহুদিনের প্রচলিত দুর্গাপূজা তারা বন্ধ করার ঘোষণা করে, কারণ তারা ও বিজয়া ব্রাহ্ম এবং পুতুলপূজায় অবিশ্বাসী। এতে গ্রামের সকলের হয়ে নরেন প্রতিনিধিত্ব করতে এসে বিজয়াকে এই নিষেধ প্রত্যাহার করতে অনুরোধ করে। কিছুক্ষণ বিতর্কের পরে বিজয়া গ্রামের প্রজাদের কথা ভেবে নিজে দুর্গাপূজায় অবিশ্বাসী হয়েও পূজায় অনুমতি দেয়। এতে রাসবিহারীরা অসন্তুষ্ট হওয়ার সাথে সাথে বিজয়ার দৃঢ়চিত্তের প্রথম আভাস পেয়ে শঙ্কিত হয়। নরেনকে ডাক্তার হিসাবে সকলে চিনলেও সে যে জগদীশের ছেলে নরেন, তা জমিদারীতে কেউ জানত না।নদীর ধারে নরেন মাছ ধরার সময় ,সান্ধ্যভ্রমণরতা বিজয়ার হঠাত্ আলাপ হয়। প্রথম আলাপেই বিজয়া নরেনের উচ্চ গুণের পরিচয় পায়। নরেন নিজের পরিচয় গোপন রেখে নিজেকে 'নরেনের বিশেষ বন্ধু' হিসাবে পরিচয় দেয় এবং তার বাড়ি দেখিয়ে সে যে কী কষ্টে আছে, তা সকলই জানায়। এ ব্যাপারে বিজয়া সুবিচারের প্রতিশ্রুতি দেয়। রাসবিহারী ও বিলাস এতে অসন্তুষ্ট তো হয়ই বরং সেই বাড়ীর সম্পূর্ণ দখল নিয়ে সেখানে ব্রাহ্মমন্দির প্রতিষ্ঠা করার অঙ্গীকার করে। নরেন ও বিজয়া পরস্পরের গুণমুগ্ধ হয়ে ক্রমশঃ ঘনিষ্ঠ হয়, কিন্তু তখনও পরিচয় জানতে পারে না। এদিকে বিলাস নরেনের পৈতৃক আবাস দখল করে নরেনের প্রতিষ্ঠিত পাঠশালা উত্খাত করে এবং তখনই নরেনের আসল পরিচয় জানতে পারে এবং পরে বিজয়াকে জানায়। বিজয়া পুলকিত হয় এবং নরেনের প্রতি অনুরক্তও। নরেন বিজয়ার অন্দরমহলে যাতায়াত শুরু করে। এতে রাসবিহারী ও বিলাস অত্যন্ত অসন্তুষ্ট হয় ও পদে পদে নরেনকে অপমানের চেষ্টা করে। একটি মাইক্রোস্কোপ নিয়ে নরেন ও বিজয়ার মধুর সম্পর্ক দৃঢ় হয়।
কৃষ্ণকমল ভট্টাচার্য কঁৎ-এর পজিটিভিজম দর্শনে বিশ্বাসী কৃষ্ণকমল ছিলেন নাস্তিক । প্রখ্যাত পণ্ডিত রামকমল ভট্টাচার্য তাঁর দাদা ছিলেন ।
মানসিক রোগ মাদকদ্রব্যের ব্যবহার (অ্যালকোহল সহ আইনগত বা অবৈধ), যখন এটি তার ব্যবহারের সাথে সম্পর্কিত গুরুত্বপূর্ণ সমস্যাগুলির পাশাপাশি চলতে থাকে তখন একে একটি মানসিক ব্যাধি হিসাবে সংজ্ঞায়িত করা যেতে পারে । ডিএসএম পদার্থ ব্যবহারের ব্যাধির ছাতা বিভাগের অধীনে এই ধরনের শর্তগুলি অন্তর্ভুক্ত করে, যা পদার্থের নির্ভরতা এবং পদার্থের অপব্যবহারের অন্তর্ভুক্ত । ডিএসএম বর্তমানে সাধারণ শব্দ মাদকাসক্তি ব্যবহার করে না এবং আইসিডি কেবল "ক্ষতিকারক ব্যবহারের" দিকে জোর দেয় । অসতকর্ভাবে মাদকদ্রব্যের ব্যবহার যেমন বাধ্যতামূলক এবং পুনরাবৃত্তিমূলক ব্যবহারের একটি প্যাটার্নের কারণে হতে পারে যা তার প্রভাব এবং প্রত্যাহারের উপসর্গের ক্ষেত্রে সহনশীলতা দেখা দেয় যখন ব্যবহার কম হয় বা বন্ধ করে দেয়া হয় ।
যারা নিজেদের পরিচয়, মেমোরি এবং নিজেদের সাধারণ সচেতনতা এবং তাদের আশপাশের বিষয়গুলি নিয়ে অশান্তি সহ্য করে তাদের ডিসোসিয়েটিক আইডেন্টিটি ডিসঅর্ডার হিসেবে শ্রেণীবদ্ধ করা যেতে পারে । যেমন- ডিপারসনালাইজেশান ডিসঅর্ডার বা ডিসোসিয়েটিক আইডেন্টিটি ডিসঅর্ডার (যেমন- একাধিক ব্যক্তিত্বের রোগ ও বলা হয় বা "বিভক্ত ব্যক্তিত্ব")। অন্যান্য মেমোরি বা জ্ঞানীয় ব্যাধিগুলিকে স্মরণ বা বিভিন্ন ধরনের বয়োঃসন্ধিকালিন ডিমেনশিয়ার অন্তর্ভুক্ত করা যেতে পারে ।
কলকাতার হকার হকার সংগ্রাম কমিটির মতে, “ট্রেড ইউনিয়ন নেতা, রাজনীতিবিদ, পুলিশ, পুর কাউন্সিলর সকলেই হকারদের ব্যবহার করে থাকেন। হকারদের নিজেদের গ্রাসাচ্ছাদনের জন্য পয়সা খরচ করতে হয়।” প্রতি বছর হকারদের ২৬৫ কোটি টাকা বিভিন্ন সংস্থাকে ঘুষ হিসেবে দিতে হয়, যা তাদের ব্যবসার প্রায় তিন শতাংশ। কমিটির মতে, “আমরা ব্যবসার অধিকার পেতে পুর কর্তৃপক্ষকে ভাড়া বা অন্যান্য রকমের কর দিতেও রাজি। পরিচয় পত্র থাকলে আমরা বিভিন্ন সংস্থার করা অর্থ দাবি থেকেও মুক্ত হব।”
বৌদ্ধধর্মের ইতিহাস কামাকুরা শাসনামলে আরো একটি বড় পদক্ষেপ ঘটেছিল জেন বৌদ্ধমতবাদ এর আবির্ভাবের মাধ্যমে যা জাপানা বৌদ্ধ সন্ন্যাসী দোগেন এবং এইসাই চীন ভ্রমণ শেষে নিজ দেশ জাপানে ফিরে আসার পর প্রবর্তন করেছিল। জেন বৌদ্ধমতবাদ হচ্ছে উচ্চতর দার্শনিকতাসম্পন্ন সরল শব্দ দ্বারা গঠিত গভীর চিন্তা-ভাবনাসম্পন্ন একটি মতবাদ। কিন্তু শিল্পকলার ইতিহাসে এই মতবাদকে শুধু ইংক ওয়াশ ও এন্সো এর মতো নিছক পেইন্টিং এবং হাইকু'র মতো ছোট কবিতায় হিসেবে তুলে ধরা হয়েছে। এছাড়াও জেন মতবাদের সত্যানু-সন্ধানের বৈশিষ্ট্য জাপানী সমাজে চানোয়ু বা জাপানী চা উৎসব এবং ইকেবানা বা ফুলের সমারোহ আয়োজনের মতো অনুষ্ঠান উপহার দেয়। এছাড়া আধ্যাত্মিক ও নান্দনিক উপায়ে জাপানী সমাজের মানুষদের দৈনন্দিন জীবনে অংশ হয়ে উঠার পাশাপাশি জেন বৌদ্ধ মতবাদ সামরিক কলা-কৌশল তথা মার্শাল আর্ট এরও উদ্ভাবন ঘটায়।
আলবেনিয়া সরকারিভাবে আলবেনিয়ার জনগোষ্ঠীর ধর্মীয় কোনো পরিসংখ্যান পাওয়া যায় না। তবে সিআইএ ওয়ার্ল্ড ফ্যাক্টবুকের দেয়া তথ্য মতে, দেশটিতে ৭০ শতাংশ মুসলিম, ২০ শতাংশ অর্থোডক্স এবং ১০ শতাংশ রোমান ক্যাথলিক মানুষ রয়েছে। ১১ শতকের সময়ের প্রথম যে ইতিহাস পাওয়া যায় তখন এ আলবেনিয়া পুরোটাই খ্রিষ্টান অধ্যুষিত ছিল। কিন্তু পরে তুর্কি সাম্রাজ্যের অধীনে আসার পর দেশটিতে ধীরে ধীরে মুসলমানদের সংখ্যা খ্রিষ্টানদের ছাড়িয়ে যায়। ১৯১২ সালে তুর্কি সাম্রাজ্য থেকে বিচ্ছিন্ন হওয়ায় দেশটিতে বিভিন্ন মতাদর্শের শাসন বিশেষ করে কমিউনিস্ট শাসন চলায় দেশটিতে সেকুলার আদর্শ অনেকর মধ্যে প্রভাব ফেলে। ফলে মুসলিম বা খ্রিষ্টান থাকার পরও অনেকে কমিউনিস্ট আদর্শ লালন করেন। দেশটিতে সব ধর্ম পালনেরই সমান স্বাধীনতা রয়েছে। দেশটির পুরো অংশতেই মুসলমানদের ব্যাপক বিচরণ থাকলেও রোমান ক্যাথলিকরা তাদের জন্য দেশটির উত্তরাঞ্চল এবং অর্থোডক্স খ্রিষ্টানরা নিজেদের জন্য দেশের দক্ষিণাঞ্চলকে বেছে নিয়েছে।
মদ গবেষকেরা বলছেন, ১৫-৪৯ বছর বয়সী মানুষের ১০টি মৃত্যুর মধ্যে একটি ঘটে মদের কারণে। নিয়মিত মদ্যপান শরীরের বিভিন্ন অঙ্গ ও টিস্যুতে বিরূপ প্রভাব ফেলে। মদে অভ্যস্ত মানুষ সহিংস হয় এবং অনেক সময় নিজের ক্ষতি করে। ২০১৬ সালের বৈশ্বিক তথ্যে দেখা গেছে, ২.২ শতাংশ নারী ও ৬.৮ শতাংশ পুরুষের অপরিণত বয়সে মৃত্যুর কারণ মূলত মদ্যপান। ১৫-৪৯ বছর বয়সীদের প্রধান মৃত্যুঝুঁকি ছিল মদসংশ্লিষ্ট কারণ। এই বয়সসীমায় মানুষ সড়ক দুর্ঘটনা, আত্ম-আঘাত ও যক্ষ্মায় বেশি মারা যায়। অন্যদিকে ৫০ বছর বা তার বেশি বয়সী মারা যায় মদ্যপানসংশ্লিষ্ট ক্যানসারের কারণে (নারী ২৭ ও পুরুষ ১৯ শতাংশ)।
শয়তানবাদ নাস্তিক শয়তানবাদ ("অ্যাথেইস্টিক স্যাটানিজম", যা দার্শনিক শয়তানবাদ বা আধুনিকপন্থী শয়তানবাদ বলেও পরিচিত) একটি ধর্ম যা লাভেয়ান স্যাটানিজম () নামে বেশি পরিচিত। ১৯৬৬ সালে অ্যান্টন লাভেই এই ধর্ম প্রচার শুরু করে। এর মূল তত্ত্বগুলো আত্মকেন্দ্রিকতা, স্বভোগ ও "চোখের পরিবর্তে চোখ" () নৈতিকতার ওপর প্রতিষ্ঠিত। লাভীয় শয়তানবাদি দলগুলো নাস্তিকতা ও অজ্ঞেয়বাদে বিশ্বাসী এবং তারা শয়তানকে মানুষের সহজাত সুপ্ত প্রবৃত্তির প্রতীক মনে করে। এরা সংখ্যালঘু একটি মতবাদের লোক যারা কোন ধরণের ধর্মবিশ্বাসের সাথে জড়িত নয় এবং যার অনুসারীরা নিজ ইচ্ছাপূরণে সচেষ্ট, বন্ধুদের প্রতি সদয় ও শত্রুদের অনিষ্টে বিশ্বাসী হয়ে থাকে। তাদের বিশ্বাসগুলো স্যাটানিক বাইবেলে লিপিবদ্ধ যা চার্চ অব স্যাটান দেখাশোনা করে।
ব্যবহারিক নাস্তিক্যবাদ ঐতিহাসিকভাবে, ব্যবহারিক নাস্তিক্যবাদ মূলত ইচ্ছাকৃত একগুঁয়ে এবং ধর্মদ্রোহীতার সাথে সংশ্লিষ্ট মানুষের চর্চা ছিল। বলা হয়ে থাকে যেহেতু ঈশ্বর, নীতিমালা এবং সামাজিক দায়িত্বের অস্তিত্ব বিরাজ করে না, বাস্তবিক নাস্তিকেরা  সকল ধরনের দায়িত্ব থেকে নিজেদের অব্যাহতি দিয়ে আনন্দবাদেই বাঁচতো বলে।
তাজিক ভাষা তাজিকিস্তান ছাড়াও উজবেকিস্তানের দুইটি খুবই গুরুত্বপূর্ণ শহর - সমরখন্দ ও বুখারা এর লোকেরা তাজিক ভাষায় কথা বলতে পারে। উজবেকিস্তানের দাপ্তরিক পরিসংখ্যান বলে যে, সেখানকার জনগোষ্ঠীর ৫% হলো তাজিক। অবশ্য এর মধ্যে অনেক তাজিক অন্তর্ভূক্ত নন। এরা নিজেদের উজবেক হিসেবে পরিচয় দিয়ে থাকেন। সোভিয়েত ইউনিয়নের আমলে উজবেকিস্তান কমিউনিস্ট পার্টির প্রধান শারফ রাশিদভ দ্বারা পরিচালিত "উজবেকিকরণ" ব্যবস্থায় তাজিকদের দুটি পন্থা অবলম্বন করতে বলা হয় - নিজেদের উজবেক বলে পরিচয় দিয়ে উজবেকিস্তানে বসবাস করতে হবে অথবা রিপাবলিকানের বাহিরে অনগ্রসর ও পার্বত্যাঞ্চল (বর্তমান তাজিকিস্তান) চলে যেতে হবে। এই "উজবেকিকরণ" প্রক্রিয়া ১৯২৪ সালে শেষ হয়। ধারণা করা হয়, বর্তমানে তাজিকরা উজবেকিস্তানের মোট জনসংখ্যার ২৫-৩০% প্রতিনিধিত্ব করছে।
ধর্ম ও স্কিৎসোফ্রেনিয়া ট্রান্স কালচারাল গবেষনা থেকে দেখা গিয়েছে যে, স্কিৎসোফ্রেনিয়ার রোগীদের মধ্যে যারা এসব বাস্তবতা বিবর্জিত বিষয়ে বিশ্বাস করে, তারা নিজেদের খ্রিষ্ঠান বলে পরিচয় দেয় এবং ইউরোপ অথবা উত্তর আমেরিকার মত খ্রিষ্ঠান প্রধান দেশে বাস করে। তুলনামুলক বিচারে দেখা গিয়েছে, জাপানে স্কিৎসোফ্রেনিয়ায় আক্রান্ত ব্যক্তিদের মধ্যে চারপাশে লজ্জ্বা, অপবাদ ছড়ানো হচ্ছে এরকম বিভ্রান্তি বেশি দেখা যায়, এবং পাকিস্তানের স্কিৎসোফ্রেনিয়ায় আক্রান্ত ব্যক্তিদের মধ্যে আত্মীয় ও প্রতিবেশীরা ক্ষতি করবে, এরকম বিভ্রান্তিতে তারা বেশি ভোগে, এমনটা দেখা যায়। এরকম বিভ্রান্তিকে প্যারানোয়িয়া বলে।
হোমোফোবিয়া এলজিবিটি মানুষদের নিয়ে এক ধরনের নেতিবাচক ধারণা বা বিশ্বাসের কারণে কোন কোন সমলিঙ্গে আকৃষ্ট ব্যক্তি নিজের প্রতিই খারাপ ধারণা করতে শুরু করেন।এটাকেই অন্তর্বর্তী হোমোফোবিয়া বলা হয়। এই ধরনের ক্ষেত্রে একজন ব্যক্তি নিজেকে এলজিবিটি হিসেবে মেনে নিতে বা নিজের যৌন পরিচয় মেনে নিতে নিশ্চিত হতে পারেন না। এসব ধারণা মূলতঃ ব্যক্তি ঠিক কোন জায়গা থেকে যৌনশিক্ষা অর্জন করেছে তার উপর নির্ভর করে। এছাড়া একজন মানুষ কোন সমাজে বাস করছে বা কোন ধরণের মানুষের আশেপাশে সবসময় থাকেন এই সবকিছুই অন্তর্বর্তী হোমোফোবিয়ার তীব্রতা নির্ধারণ করে। তবে এই ধরনের হোমোফোবিয়া সঠিক শিক্ষা , থেরাপি এবং অভিজ্ঞতার মাধ্যমে নির্মূল করা সম্ভব।
বেশান্তর কিছু মানুষ বেশান্তর করার সাথে সাথে নিজের চালচলন, কথা বলার ভঙ্গি, এমনকি যৌন চরিত্র বদলে নিজেকে বিপরীত লিঙ্গের একজন হিসেবে পরিপূর্ণভাবে ফুটিয়ে তোলার চেষ্টা করেন। অর্থাৎ তিনি নিজেকে বেশান্তরকারী হিসেবে পরিচয় দেন না, বরং বিপরীত লিঙ্গের মানুষ হিসেবে বাঁচার বা “সময় কাটানো”র চেষ্টা করেন। এই প্রক্রিয়ায় ওই বেশান্তরকারীকে জনসমক্ষে আসতে হয়, তাই তিনি অন্য ব্যক্তির হাতে ধরাও পরতে পারেন। ছেলেরা কীভাবে আরো মেয়েলি চেহারা পেতে পারে— তা নিয়ে প্রচুর ভিডিও, বই আর ম্যাগাজ়িন রয়েছে।
রুশ–জাপান যুদ্ধ নৌবাহিনী এবং সামুদ্রিক বাণিজ্যের জন্য রাশিয়ার প্রশান্ত মহাসাগরে একটি উষ্ণ-জলীয় বন্দর প্রয়োজন ছিল। ভ্লাদিভোস্টক কেবল গ্রীষ্মকালে কার্যোপযোগী থাকত, কিন্তু পোর্ট আর্থার (চীনের লিয়াওদং প্রদেশের একটি নৌঘাঁটি, যেটি রাশিয়াকে ইজারা দেয়া হয়েছিল) সারা বছরই কার্যোপযোগী থাকত। এদিকে ১৮৯৫ সালে প্রথম চীন-জাপান যুদ্ধের অবসানের পর থেকেই জাপান তার নিজস্ব 'প্রভাবক্ষেত্রে' রুশ হস্তক্ষেপের আশঙ্কা করে আসছিল। কারণ, রাশিয়া ষোড়শ শতাব্দীতে আইভান দ্য টেরিবলের শাসনকাল থেকেই সাইবেরিয়ার দূর প্রাচ্যে সম্প্রসারণবাদী নীতি অনুসরণ করে আসছিল। রুশ সম্প্রসারণের ভয়ে জাপান মাঞ্চুরিয়ায় রুশ আধিপত্য স্বীকার করে নেয়ার বিনিময়ে কোরিয়ায় জাপানি আধিপত্য স্বীকার করে নেয়ার জন্য রাশিয়াকে প্রস্তাব দেয়। কিন্তু রাশিয়া এ প্রস্তাব প্রত্যাখ্যান করে এবং ৩৯তম অক্ষরেখার উত্তরে কোরিয়ার যে অংশ অবস্থিত সেই অংশটিকে রাশিয়া ও জাপানের মধ্যে 'নিরপেক্ষ এলাকা' বা 'বাফার জোন' হিসেবে স্বীকৃতি প্রদানের দাবি জানায়। জাপানি সরকার রাশিয়াকে নিজেদের কৌশলগত স্বার্থের প্রতি হুমকি হিসেবে বিবেচনা করতে থাকে এবং যুদ্ধ শুরু করার জন্য প্রস্তুত হয়। ১৯০৪ সালে রাশিয়া ও জাপানের মধ্যে আলোচনা ব্যর্থ হওয়ার পর জাপানি নৌবাহিনী অতর্কিতভাবে পোর্ট আর্থারে রুশ পূর্বাঞ্চলীয় নৌবহরের ওপর আক্রমণ চালায়।
নিকারাগুয়া নিকারাগুয়ার সরকারি ভাষা স্পেনীয়। দেশের মানুষের ৯৭ শতাংশই মাতৃভাষা হিসেবে এই ভাষায় কথা বলে থাকেন। সারা দেশেই এই ভাষা চলে। তবে অঞ্চলভেদে এই ভাষার নানা উপভাষাগত প্রভেদ দেখা যায়। ক্যারিবীয় উপকূলে কৃষ্ণাঙ্গ নিকারাগুয়ানদের মধ্যে ক্রেওল বা ক্যারিবীয় ইংরেজিরও প্রচলন দেখা যায়। মূলত ব্লুমসফিল্ড শহর ও তার আশেপাশে এই ভাষার প্রচলন বেশি। তবে দ্বিতীয় ভাষা হিসেবে এরা প্রত্যেকেই সাধারণত স্পেনীয় ভাষায় যথেষ্টই সচ্ছন্দ। এছাড়াও ক্যারিবীয় উপকূলে বসবাসকারী বিভিন্ন আমেরিন্ডিয়ান উপজাতির মানুষ তাদের নিজস্ব ভাষাতেও কথা বলে থাকেন। এই ভাষাগুলোর মধ্যে মেস্কিটো, মাতাগালপা, মায়াংনা, রামা, সুমো, গারিফুনা, প্রভৃতি উল্লেখযোগ্য। এদের মধ্যে কয়েকটি ভাষায় বর্তমানে এত কম মানুষ কথা বলেন যে সেগুলিকে আশঙ্কাজনক হিসেবে চিহ্নিত করা হয়েছে। যেমন উলুওয়া ভাষা (২০০৯ সালের হিসেব অনুযায়ী এই ভাষায় মাত্র ৩৫০ জন মানুষ কথা বলেন।)। এছাড়া কয়েকটি ভাষা বিলুপ্তও হয়ে গেছে। যেমন সুবতিয়াবা ভাষা। ১৯৮১ সালের হিসেব অনুযায়ী যদিও এই ভাষা গোষ্ঠীর প্রায় ৫০০০ মানুষের খোঁজ পাওয়া যায়, তাঁদের কেউই আর নিজেদের প্রথম ভাষা হিসেবে এই ভাষাটি ব্যবহার করতেন না। মাঙ্গুয়ে ভাষার ক্ষেত্রেও বিষয়টি একইরকম।
ভাষাবিদদের কাছে বর্তমানে নিকারাগুয়া প্রতীক ভাষা(ইডিওমা দে সেনিয়াস দে নিকারাগুয়া) একটি অত্যন্ত আগ্রহোদ্দীপক বিষয়। ১৯৭০'এর পরবর্তী সময়ে পশ্চিম নিকারাগুয়ার একদল বধির স্কুলছাত্রের নিজেদের মধ্যে যোগাযোগের মাধ্যম হিসেবে জন্ম নেওয়া এই ভাষাটি বর্তমানে অনেকের মতেই পৃথিবীর নবীনতম ভাষা। মূলত মানাগুয়া শহর সংলগ্ন এলাকায় বধির মানুষদের মধ্যে দ্রুত ছড়িয়ে পড়া এই ভাষায় ১৯৯৭ সাল পর্যন্ত হিসেব অনুযায়ী প্রায় ৩০০০ মানুষ কথা বলেন। বধিরদের জন্য নির্মিত প্রাথমিক ও মাধ্যমিক বিদ্যালয়গুলিতেও বর্তমানে এই ভাষা শেখানো হয়ে থাকে।
কিন্সে স্কেল ২০১৪ সালে "যৌন সংখ্যালঘুদের সম্পুর্ণ পরিচয় উদঘাটনে কিনসে স্কেল ব্যবহার করে একটি প্রশ্নোত্তর জরিপ চালানো হয়। তাদের প্রশ্ন করা হয়, কিনসে ছক কী তাদের যৌন পরিচয় উদ্ভাসিত করতে পেরেছে কিনা। "A diverse sample of sexual minority participants, including individuals who (1) identify outside the traditional sexual orientation labels (i.e. pansexual, queer, fluid, asexual) and (2) identify as transgender, were recruited to complete an online questionnaire." Participants represented a convenience sample of 285 individuals who self-identified as non-heterosexual. "প্রায় এক তৃতীয়াংশ অংশগ্রহণকারী নিজেদের একগামী (৩১.৫%), ২.৮ শতাংশ নিষ্কামী এবং ৬৫.৮ শতাংশ নিজেদের একগামী নয় বলে অভিহিত করে। যারা নিজেদের একগামী বলে উল্লেখ করেছে, তাদের মধ্যে Monosexual participants represented those who self-identified as lesbian (18.5%) or gay (12.2%) or homosexual (0.8%). Nonmonosexual participants included bisexual (24.1%), pansexual (16.8%), queer (19.6%), and fluid (1.4%) participants. A small minority of participants identified as 'other' (3.8%)." Participants represented all regions of the continental United States. For this study, the use of "X" was intended to describe asexuality or individuals who identify as nonsexual.
ব্যাটম্যান প্রধান ধারার কমিকের তৃতীয় রবিন হল , যে প্রথম এসেছিল ১৯৮৯ সালে। সে পরবর্তীতে তার নিজের কমিক সিরিজ লাভ করে। তার বর্তমান পরিচয় , যা প্রচলিত রবিন পরিচয়ের একটি ভিন্ন রূপ। নতুন সহস্রাব্দের প্রথম দশকে কাজ করে মূল কাহিনীর চতুর্থ রবিন হিসেবে, তার নিজের সৃষ্টিকৃত ভিজিল্যান্টি পরিচয় স্পয়লার এবং পরবর্তীতে পরিচয়ে কাজ করার ফাঁকে ফাঁকে। স্টেফানি ব্রাউনের আপাত মৃত্যুর পরে ড্রেক কিছু সময়ের জন্য রবিন হিসেবে কাজ চালিয়ে যায়। ২০০০-এর দশকের শেষ দিকে দায়িত্বটি পায় , যে ব্রুস ওয়েন এবং -এর দশ বছর বয়সী পুত্র। ডেমিয়েনের রবিন হিসেবে স্বল্প সময়ের দায়িত্ব শেষ হয় যখন ২০১৩ সালের ""-এর কাহিনীতে চরিত্রটিকে মেরে ফেলা হয়। ব্যাটম্যানের পরের সঙ্গী হল হারপার রো, একজন কমবয়সী মেয়ে যে রবিন নামটি পরিহার করলেও পাখি-সম্পর্কিত নামের ধারাই অনুসরণ করেছিল। ২০১৪ সালে সে নামে আবির্ভূত হয়। রবিনদের ও তার মধ্যে একটি উল্লেখযোগ্য পার্থক্য হলো তার আগ্নেয়াস্ত্র ব্যবহার করার অনুমতি আছে, যদিও তা প্রাণঘাতী হতে পারবে না। তার পছন্দের অস্ত্র হলো একটি রাইফেল যা থেকে টেজার বের হয়ে আসে। ২০১৫ সালে "" নামে একটি নতুন সিরিজ শুরু হয় যা রবিন পরিচয়ে গথাম সিটিতে অপরাধ নির্মূল করতে লড়াই করা কয়েকজন কিশোরকে নিয়ে আবর্তিত।
নিকারাগুয়া দীর্ঘ গৃহযুদ্ধ, প্রাকৃতিক দুর্যোগ ও দেশের মধ্যে কাজের অভাবের কারণে নিকারাগুয়ার বহু মানুষ বিভিন্ন সময়ে দেশ ছাড়তে বাধ্য হন। ১৯৯০'এর দশকে দেশজুড়ে অর্থনৈতিক মন্দার কারণেও এই প্রবণতা আরও বৃদ্ধি পায়। সাধারণভাবে কাজের খোঁজে দেশ ছাড়া এইসব মানুষ বেশিরভাগ ক্ষেত্রে পার্শ্ববর্তী দেশ কোস্তা রিকা ও মার্কিন যুক্তরাষ্ট্রে অভিবাসী হন। কোস্তা রিকার আদমশুমারি দপ্তরের ২০০১ সালের হিসেব অনুযায়ী সেদেশে বর্তমানে ২,৩৬,০০০ নিকারাগুয়ান বাস করে। অন্যদিকে ১৯৯০ সালের মার্কিন সেনসাস রিপোর্টই জানাচ্ছে, সেদেশে তখন ১,৬৮,০০০ নিকারাগুয়ান বাস করে। এই হিসেবের মধ্যে অবশ্যই বেআইনি অনুপ্রবেশের সংখ্যা ধরা হয়নি। অপেক্ষাকৃত কম সংখ্যায় হলেও এক উল্লেখযোগ্য সংখ্যক মানুষ পার্শ্ববর্তী দেশ হন্ডুরাসেও অভিবাসী হন। এছাড়া অতি সাম্প্রতিক কালে এল সালভাদরে মূদ্রা হিসেবে ডলারের প্রচলন শুরু হবার পর থেকে সেখানেও অভিবাসনের একটি প্রক্রিয়া পরিলক্ষিত হচ্ছে। ২০০০ সালের পর থেকে শুরু হওয়া এল সালভাদরমুখী এই অভিবাসনের চরিত্র অবশ্য কিছুটা পরিযায়ী শ্রমিকের মতো। বছরের নির্দিষ্ট সময়ে কাজের খোঁজে এরা এই দেশে যায় ও সেই কাজ শেষে আবার নিজের দেশে ফিরে আসে।
২০০৮ সালে পরিচালিত নিকারাগুয়ার পারিবারিক সমীক্ষা থেকে উঠে আসা তথ্যে দেখা যাচ্ছে, সেদেশে প্রায় ১১ লক্ষ ৫৮ হাজার পরিবার বাস করে। এদের ৭৫ শতাংশের ক্ষেত্রেই দেখা যাচ্ছে পরিবারের কেউ না কেউ বিদেশে বাস করে। অর্থাৎ, সেই হিসেবে বিদেশে অভিবাসী নিকারাগুয়ানের মোট সংখ্যা প্রায় ৯ লক্ষ। এঁরা মূলত কেউ পরিচারিকা, কেউ বা খুচরো বিক্রেতা, মেশিনচালক বা কৃষি শ্রমিক। আবার এঁদের বড় একটি অংশ ছাত্র-ছাত্রী। এছাড়াও বিভিন্ন পেশার পেশাদার মানুষ, যেমন আইনজীবী, শিক্ষক, ইঞ্জিনিয়াররাও স্বল্প সংখ্যায় হলেও অভিবাসীদের মধ্যে আছেন।
এছাড়াও পশ্চিম ইউরোপের বিভিন্ন দেশ, বিশেষ করে ফ্রান্স, জার্মানি, ইতালি, স্পেন, নরওয়ে ও সুইডেনেও বর্তমানে ছোট আকৃতিতে হলেও একটি নিকারাগুয়ান অভিবাসী সমাজ গড়ে উঠেছে। এশিয়ায় জাপানেও নিকারাগুয়া থেকে বেশ কিছু মানুষ কাজের খোঁজে আশ্রয় নিয়েছেন।
ল্যাভেন্ডার বিবাহ ১৯২০ সাল অবধি হলিউডের নৈতিকতামুলক চুক্তির দরুণ কিছু ক্লোজেটেড তারকা ("এই শব্দটা সমকামী উভকামীদের বিশেষণ হিসেবে ব্যবহৃত হয়; যার মাধ্যমে বুঝানো হয় এসব ভিন্ন যৌন অভিমুখিতার মানুষরা তাদের যৌন পরিচয় গোপন রাখেন") সুবিধাবাদী বিবাহ সম্পন্ন করেন; নিজেদের সম্মান জনসম্মুখে বজায় রাখার জন্য। উল্লেখযোগ্য ব্যতিক্রম দেখা গিয়েছিল উইলিয়াম হেইন্সের ক্ষেত্রে। তিনি তার ক্যারিয়ার ৩৫ বছরে হঠাৎ করে জলাঞ্জলি দেন নিজের সমকামিতা পরিচয় ত্যাগ না করার দরুণ। তিনি তাঁর পুরুষ সঙ্গী জিমি সিল্ডসের সাথে সম্পর্ক বিচ্ছেদ করার চিন্তাকে প্রত্যাখান করেন এবং তাকে বিবাহ করেন।
"ল্যাভেন্ডার ম্যারেজ" শব্দটি এই সব কাপল/দম্পতির জন্য ব্যবহার করা হয়েছে:
মায়োর গ্র্যান্ডমাদার্স অব দ্য প্লাজা ১৯৭৭ সংগঠনটি গঠিত হয়। রাজনৈতিক অস্থিরতা চলাকালীন শিশুদেরকে অপহরণ করা হয়েছিল। তাদের কেউ কেউ কারাগারে জন্মগ্রহণ করলেও পরবর্তীতে অদৃশ্য হয়ে যায়। তাদেরকে পরবর্তীকালে ক্ষতিগ্রস্ত পরিবারে ফেরৎ দেয়া হয়। গ্র্যান্ডমাদার্সের এ কার্যক্রমকে মার্কিন যুক্তরাষ্ট্রের জেনেটিক্স বিজ্ঞানী মেরি ক্লেয়ার কিং সহায়তা করেন। সামরিক শাসনামলে অপহৃত বা কারাগারে জন্মগ্রহণকারী প্রায় ৫০০ শিশুর ১০ শতাংশকে খুঁজে বের করা সম্ভব হয়েছে। বাদ-বাকীদেরকে পরিচয় গোপন রেখে অবৈধভাবে দত্তক হিসেবে রাখা হয়।
মহম্মদ বাজার (সমষ্টি উন্নয়ন ব্লক) জনগণনার বর্ণনা বলছে, মাতৃভাষা হচ্ছে সেই ভাষা, মানুষের শিশুকালে তার মা তার সঙ্গে যে ভাষায় কথা বলে। মাতৃভাষা হিসেবে বাংলা ব্যবহারের হার বীরভূম জেলায় ১৯৬১ খ্রিস্টাব্দের ৯০.৫ শতাংশ থেকে ২০১১ খ্রিস্টাব্দে বৃদ্ধি পেয়ে ৯১.৯ শতাংশ হয়েছে। সাঁওতালি ব্যবহারের হার ১৯৬১ খ্রিস্টাব্দের ৬.৯ শতাংশ থেকে ২০১১ খ্রিস্টাব্দে কমে ৫.৯ শতাংশ হয়। অন্যান্য মাতৃভাষায় কথা বলার হার ২০১১ খ্রিস্টাব্দের হিসেবে: হিন্দি ১.২ শতাংশ, খোরঠা/খোট্টা ০.৩ শতাংশ, কোডা/কোরা ০.২ শতাংশ, তেলুগু ০.১ শতাংশ এবং কুরুখ/ওরাওঁ ০.১ শতাংশ।
ফরাসি কানাডীয় বেশিরভাগ ফরাসি কানাডীয় জাতিগোষ্ঠীর বিস্তার ঘটেছে কানাডার কুইবেক প্রদেশে।, যদিও তাঁরা নিজেদের ফরাসি কানাডীয় হিসেবে পরিচয় দেবার বদলে কুইয়েবেকয়েস নামে পরিচিয় দেয়।
ফ্রান্সের ইতিহাস আধুনিক যুগে এসে ফ্রান্স নিজের স্বতন্ত্র পরিচয়ে পরিচিত হলেও এই পরিচয় তৈরি হতে তাকে বহু যুগ অপেক্ষা করতে হয়েছে। বর্তমানে ইউরোপের যে অংশটি ফ্রান্স নামে পরিচিত, কেবল মধ্যযুগ শেষ হবার পরেই তার আবির্ভাব ঘটে। কেবল ১৭শ শতকে এসেই ফরাসি ভাষা একটি আদর্শ রূপ গ্রহণ করে। ১৯শ শতক পর্যন্তও ফ্রান্সের এক-চতুর্থাংশ লোক আদর্শ ফরাসি নয়, বরং অন্য কোন ভাষায় কথা বলত। সংখ্যাগরিষ্ঠ ফরাসিদের ধর্ম রোমান ক্যাথলিক খ্রিস্টধর্ম হলেও এতে ধর্মান্তরীকরণের ঘটনাও খুব ধীরে ধীরে ঘটে। ১৮শ শতকের আগ পর্যন্তও বেশির ভাগ ফরাসি ক্যাথলিক ধর্মের প্রথাগত আচার অনুষ্ঠান পালনে বিশ্বাসী ছিল না। একটি একত্রিত ফরাসি রাষ্ট্র তৈরি হতে বহু শতাব্দী লেগে যায়। ১৭৮৯ সালের আগ পর্যন্ত ফরাসি লোকেরা প্রায় ৪০০-র মত ভিন্ন ভিন্ন আইনী এলাকায় বাস করত। তারা একটি অভিন্ন জাতির নাগরিক ছিল না, বরং একই রাজার অধীনে প্রজা হিসেবে বাস করত। কেবল ১৯শ শতকে এসেই ফ্রান্সের প্রাদেশিক অর্থনীতিগুলি একত্রিত হয়ে একটি জাতীয় অর্থনীতিতে রূপ নেয়। বর্তমান ফ্রান্সের ইতিহাস প্রায় হাজার বছরের পুরনো হলেও এটি সর্বদা এরকম ছিল না। ইতিহাসের বহু প্রক্রিয়ার মাধ্যমে বিগত শেষ কয়েক শতাব্দীতে এসেই এ অঞ্চলের বাসিন্দারা ধীরে ধীরে ফরাসি হিসেবে নিজেদের পরিচয় দিতে শুরু করে।
নিরীশ্বরবাদ স্বামী বিবেকানন্দ অন্য একটি ব্যাখ্যা দিয়েছেন। তিনি লিখেছেন, “বিশ্বের কোনো কোনো ধর্ম বলে যে, যে ব্যক্তি নিজের বাইরে এক ব্যক্তি ঈশ্বরে বিশ্বাস রাখেন না, তিনি নাস্তিক। তাই বেদান্ত বলে যে, যে ব্যক্তি নিজেকে বিশ্বাস করেন না, তিনি নাস্তিক। বেদান্তের মতে, নিজের আত্মার গৌরবে বিশ্বাস না করার নামই নাস্তিক্যবাদ।”
১৯৩২ মঙ্গোলিয়ার সশস্ত্র বিদ্রোহ ১৯৩২ মঙ্গোলিয়ার সশস্ত্র বিদ্রোহ (, "১৯৩২ ওনি জেভসেগ্ট বসলোগো") হলো মঙ্গোলিয় গণপ্রজাতন্ত্রীতে মঙ্গোলিয় গণ বিপ্লবী পার্টি (এমপিআরপি) এবং সোভিয়েত বলশেভিকস ও কমিনিরের দ্বারা পরিচালিত "বাম ধারা"এর শাসনের বিরুদ্ধে সংগঠিত বিদ্রোহ। এটি দেশের উত্তর-পশ্চিমাঞ্চলে সংগঠিত হয় এবং ১৯৩২ সালের এপ্রিল হতে নভেম্বর মাস পর্যন্ত স্থায়ী হয়। এর নেতৃত্বে প্রধান নেতা হিসাবে ছিলেন লামাগণ। বিদ্রোহের প্রধান অংশটি সাধারণ মানুষের সমন্বয়ে সংগঠিত হলেও এতে এমনকি অনেক দলীয় সদস্য এবং স্থানীয় আমলাগণও অংশ নেন। বিদ্রোহীরা ও তাদের সমর্থকরা পাঞ্চেন লামা এবং জাপানের সহায়তা পাওয়া যাবে সংক্রান্ত গুজব থেকে অনুপ্রাণিত হয়েছিল। বিদ্রোহীরা বেশ কয়েকটি লক্ষনীয় নির্যাতনের সাথে জড়িত ছিলো; কিন্তু সোভিয়েত সেনা সমর্থনে প্রেরিত মঙ্গোলিয়ান সেনারা এতে জড়িত বিদ্রোহীদের উৎখাত করতে আরও অধিক নৃশংসতার পরিচয় দেয়। এই ঘটনায় ১,৫০০'এরও বেশি মানুষ নিহত হয়। বিশেষ গবেষণায় প্রাপ্ত তথ্য মতে, এই বিদ্রোহটি সাধারণ গ্রহণযোগ্য মানদণ্ডে গৃহযুদ্ধের সাথে তুলনীয়। বিদ্রোহীরা জাপান বা ৯ম পাঞ্চেন লামা দ্বারা অনুপ্রাণিত বা সমর্থিত হয়েছিলো বিদ্রোহের সাথে সংশ্লিষ্ট সংরক্ষিত দলিল-দস্তাবেজ দ্বারা এটি নিশ্চিত হওয়া যায়নি।
মুম্বই মুম্বই ভারতের বাণিজ্য ও বিনোদনের অন্যতম কেন্দ্র। দেশের ৫ শতাংশ জিডিপি এই শহর থেকেই উৎপাদিত হয়। এছাড়া ভারতীয় অর্থনীতির ২৫ শতাংশ শিল্প উৎপাদন, ৪০ শতাংশ সমুদ্রবাণিজ্য ও ৭০ শতাংশ পুঁজি লেনদেন মুম্বইতেই সাধিত হয়। ভারতীয় রিজার্ভ ব্যাংক, বোম্বাই স্টক এক্সচেঞ্জ, ভারতের জাতীয় স্টক এক্সচেঞ্জ ইত্যাদি গুরুত্বপূর্ণ আর্থিক সংস্থা এবং বিভিন্ন ভারতীয় কোম্পানি ও বহুজাতিক সংস্থার প্রধান কার্যালয় এই শহরেই অবস্থিত। বলিউড নামে পরিচিত ভারতের হিন্দি চলচ্চিত্র ও টেলিভিশন শিল্পকেন্দ্রটিও এই শহরে অবস্থিত। মুম্বইয়ের ব্যবসাগত সুযোগসুবিধা এবং এখানকার জীবনযাত্রার উচ্চ মান সমগ্র দেশের মানুষকে আকৃষ্ট করে। দেশের বিভিন্ন প্রান্ত থেকে মানুষ এসে এই শহরে বসবাস শুরু করেন। ফলে মুম্বই বর্তমানে ভারতের নানা সম্প্রদায় ও ভারতীয় সংস্কৃতির মহামিলনভূমিতে পরিণত হয়েছে।
নামহীনতা ইন্টারনেটে সর্বাধিক মন্তব্য মূলত ছদ্মবেশী নাম ব্যবহার করে করা হয় নামহীন হওয়ার জন্য । যদিও এই ব্যবহারকারীর নামগুলি নিজেই নিজেদের একটি পরিচয় প্রকাশ করতে পারে, তবে প্রকৃত লেখক থেকে প্রায়ই এই নামগুলি পৃথক হয় বলে বেনামী হয় হয়ে যাওয়া সম্ভব হয় । স্টকহোম বিশ্ববিদ্যালয়ের মতে এটি মানুষের মতামত প্রকাশের স্বাধীনতা বাড়িয়ে দেয় এবং কম জবাবদিহিতা তৈরি করে । "সাধারণ দাঙ্গার বিরোধিতা করে সাইবারগুন্ডামি এখনও ইন্টারনেট স্বাধীনতা এর একটি বিস্তৃত বিতর্কিত এলাকা।
নাজিরপুর বিদ্যাপীঠ (উঃ মাঃ) নাজিরপুর বিদ্যাপীঠ (উঃ মাঃ) নাজিরপুরের স্থানীয় শিক্ষিত ও শিক্ষানুরাগী মানুষেরা নিজেদের উদ্যোগে চাঁদা তুলে বাঁশ ও টিনের গৃহ নির্মাণ করে পঠন পাঠন শুরু করেন। তখন সরকারি অনুমোদন ছিল না পরে পশ্চিমবঙ্গ সরকার অনুমোদন দেয়। এই বিদ্যালয়ে ২০০৩ সাল পর্যন্ত মাধ্যমিক স্তর পর্যন্ত পড়ানো হত, তারপর থেকে উচ্চমাধ্যমিক স্তর পর্যন্ত বিকাশ ঘটেছে।
এই বিদ্যালয়ের বর্তমান প্রধান শিক্ষক হিসেবে রয়েছেন বনমালী হালদার মহাশয়
সাগারা সানাসুকে কাহিনীটি মেইজি শাসনামলে জাপানের কাল্পনিক সংস্করণ, যেখানে সানাসুকে সেহিকো সেনাবাহিনীর প্রাক্তন সদস্য। মেইজিরা যখন এই দলটিকে ধ্বংস করে ফেলল, তখন তিনি ভাড়াটে যোদ্ধা হিসেবে কাজ শুরু করেন, লড়াই করার মাধ্যমে তিনি নিজের ক্রোধ প্রশমন করতেন। সিরিজটিতে প্রথম আগমনে তাকে দেখা যায় ভবঘুরে হিমুরা কেনশিনের মুখোমুখি হতে, যিনি তাকে সহজে পরাজিত করেন এবং নিজের লাভের জন্য কাজ না করে মানুষকে রক্ষা করার জন্য কাজ করতে উদ্বুদ্ধ করেন। এর পর থেকে সানাসুকে কেনশিনের সব থেকে ভালো বন্ধু হয়ে ওঠেন এবং তার বেশিরভাগ লড়াইয়ের সময় সঙ্গী হিসেবে ছিলেন।
আন্তঃলিঙ্গ ব্ল্যাকলেস, ফস্টো-স্টারলিং এট অল. এর মতানুযায়ী, ১.৭ শতাংশ মানুষের জন্ম হয় আন্তঃলিঙ্গ হিসেবে। লিওনার্ড স্যাক্সের মতে, "আন্তলিঙ্গকে ঐ সকল শর্তে সীমাবদ্ধ রাখা উচিত যেগুলোতে ক্রোমোজোমের সেক্সের সঙ্গে ফিনোটাইপীয় সেক্সের কোন সঙ্গতি নেই, অথবা যার ফিনোটাইপ পুরুষ বা মহিলা হিসেবে চিহ্নিত করা সম্ভব নয়।", যা প্রায় ০.০১৮%। এই সংজ্ঞায় ক্লাইনফেল্টার সিনড্রোম এবং অন্যান্য অনেক বৈচিত্র্যকে বাদ দেয়া হয়েছে।
কয়েকটি মৃত্যু আমরা প্রতিদিনের জীবনে সবসময় হাজারও কাজের ভিড়ে মৃত্যুর বাস্তবতাকে ভুলে থাকি বা থাকতে চেষ্টা করি। কিন্তু কখনও এই চিরসত্য পরিণতিকে এড়ানো সম্ভব হয় না। এই সত্য যখন মানুষের খুব কাছে এসে দাঁড়ায় তখন নিজের জীবন বাঁচানোর জন্য এই মানুষ কতটা স্বার্থপর হতে পারে, সেই চিত্রই লেখক অসাধারণভাবে তুলে ধরেছেন এই উপন্যাসটিতে।
জাপান জাপানের কয়েকটি বড়ো সংস্থা হল [[টয়োটা]], [[নিন্টেন্ডো]], [[এনটিটি ডোকোমো]], [[ক্যানন আইএনসি.|ক্যানন]], [[হোন্ডা]], [[টাকেডা ফার্মাকিউটিক্যাল কোম্পানি|টাকেডা ফার্মাকিউটিক্যাল]], [[সনি]], [[নিপ্পন ওয়েল]] ও [[সেভেন অ্যান্ড আই হোল্ডিংস কোম্পানি]]। বিশ্বের কয়েকটি বৃহত্তম ব্যাংক জাপানে অবস্থিত। [[টোকিও শেয়ার বাজার]] ([[নিক্কেই ২২৫]] ও [[টিওপিআইএক্স]] ইন্ডিসেসের জন্য পরিচিত) [[মার্কেট ক্যাপিটালাইজেশন]] অনুসারে বিশ্বের দ্বিতীয় বৃহত্তম শেয়ার বাজার। ২০০৬ সালের হিসেব অনুসারে, জাপান [[ফোর্বস গ্লোবাল ২০০০]] থেকে ৩২৬টি কোম্পানির দেশ, যার শতাংশ হার ১৬.৩। ২০১৩ সালে ঘোষণা করা হয়, জাপান শেল প্রাকৃতিক গ্যাস আমদানি করবে।
জাপানের চলচ্চিত্র জাপানে প্রদর্শিত চলচ্চিত্রের সংখ্যা ক্রমান্বয়ে বৃদ্ধি পেয়েছে। যেমন ২০০৬ সালে মুক্তি পেয়েছে প্রায় ৪২১ টি চলচ্চিত্র। জাপানি টেলিভিশন সিরিজের উপর ভিত্তি করে করা সিনেমা এই সময়ের মধ্যে বিশেষভাবে জনপ্রিয় ছিল। জাপানি চলচ্চিত্র উৎপাদনের ৬০ শতাংশ জন্য এখন এনিমে চলচ্চিত্র থেকে আসে। জাপান ও বিদেশে এনিমে প্রচুর পরিমাণে জনপ্রিয়তা পায়, ফলে ১৯৯০ ও ২০০০ দশক "জাপানী চলচ্চিত্রের দ্বিতীয় গোল্ডেন এজ" হিসেবে বিবেচিত হয়।
ঘর আদিকালে মানুষ প্রকৃতির রুদ্ররোষ থেকে বাঁচার জন্য পাহাড়-পর্বতের গুহায় অবস্থান করতো। সমাজবদ্ধ জীব হিসেবে মানুষ ঐ গুহাকেই নিজের ঘর হিসেবে ভাবতে শেখে। পরবর্তীতে মানুষ তার তীক্ষ্ণ বিচার-বুদ্ধি, ক্ষমতা, দক্ষতা প্রয়োগ করে কালের পরিক্রমায় বর্তমানে ঘরে অবস্থান করছে।
খড়ুয়া রাজাপুর ২০১১ সালের জনগননা অনুযায়ী খড়ুয়া রাজাপুরের জন সংখ্যা হল ১৫৯১ জন।এর মধ্যে ৮১৩ জন হল পুরুষ ও ৭৭৮ জন মহিলা।গ্রামটিতে ১৫১ টি শিশু রয়েছে।মোট জন সংখ্যার মধ্যে ০-৬ বছরের শিশু রয়েছে প্রায় ১০ শতাংশ।এই গ্রামে সাক্ষর মানুষের সংখ্যা ৮৯.৯৩ শতাংশ।এর মধ্যে ৯৪ শতাংশ পুরুষ ও ৮৬ শতাংশ মহিলা সাক্ষর।খড়ুয়া রাজাপুরে একটি উচ্চমাধ্যমিক ও দুটি প্রাথমিক বিদ্যালয় রয়েছে।উচ্চমাধ্যমিক বিদ্যালয়টি ১৯৬২ সালে প্রতিষ্ঠিত হয় গ্রামের মানুষের সহযোগিতায়।প্রথমে বিদ্যালয়টি জুনিয়ার হাই স্কুল ছিল পরে তা হাই স্কুল বা মাধ্যমিক বিদ্যালয় ও আরও পরে ২০১০ সালে উচ্চ মাধ্যমিক বিদ্যালয়ে পরিনিত হয়।এই বিদ্যালয়ে বর্তমানে কলা ও বিজ্ঞান উভয় বিভাগেই পাঠ দান করা হয়।গ্রামের প্রধান প্রাথমি বিদ্যালয় "খড়ুয়া রাজাপুর জি.আর.এফ.পি প্রাথমিক বিদ্যালয়"
প্রতিষ্ঠিত হয় ১৯৫৪ সালে ।
লিঙ্গ পরিচয় পরিবার, মিডিয়া ও সামাজিকভাবে লিঙ্গ ভিত্তিক আচরণ ও চরিত্রায়ন শিশুর লিঙ্গ পরিচয় গড়ে উঠতে বড় প্রভাব ফেলে। শিশুরা যে সমাজে বড় হয়, সেই সমাজে যদি নির্দিষ্ট লিঙ্গের মানুষের নির্দিষ্ট কিছু আচরনগত গতাগতিক স্বাভাব থাকে, বেশিরভাগ ক্ষেত্রেই শিশুরা সেই আচরন নিজেদের মাঝে ধারণ করে বড় হয়।  অবচেতনমনে ভাষা শেখার সময়ই শিশুরা পুরুষবাচক ও নারীবাচক শব্দাবলি আলাদকরে বুঝতে পারে যা আচরণে প্রভাব ফেলে। লিঙ্গ ভিত্তিক আচরণ দেখে তা নকল করার মাধ্যমে এবং আচরণের উপর নির্ভর করে তাঁরা পুরষ্কৃত বা তিরষ্কৃত হয় কিনা এগুলোর ভিত্তিতেও শিশুদের মাঝে নিজস্ব লিঙ্গ পরিচয় গড়ে উঠে বলে "সামাজিক শিক্ষা তত্ত্ব" দাবী করে।  লিঙ্গ পরিচয় নিজস্ব আকার পায় শিশুদের চারিদিকে থাকা মানুষের আচরণের মাধ্যমে কেননা শিশুরা বড় হয় অনুকরণ করেই।
ভাষা ভাষাবিজ্ঞানীরা বিশ্বের হাজার হাজার ভাষা নিয়ে গবেষণা করে বের করেছেন যে এদের মধ্যে বহু পার্থক্য থাকলেও এই পার্থক্যের পরিমাণ সীমিত। সব ভাষার ব্যাকরণেই কিছু বিশ্বজনীন অংশ আছে। ভাষাবিজ্ঞানীরা ভাষাসমূহের এই বিশ্বজনীন বৈশিষ্ট্যগুলিকে কতগুলি নিয়মনীতির সাহায্যে ব্যাখ্যা করার চেষ্টা করছেন। এই নিয়মনীতিগুলির সমষ্টিগত নাম দেয়া হয়েছে বিশ্বজনীন ব্যাকরণ। ভাষাবিজ্ঞানীরা মনে করেন, বিশ্বজনীন ব্যাকরণ সব ভাষার ব্যাকরণের ভিত্তি হিসেবে কাজ করে এবং এর মানুষের সহজাত ভাষা অর্জন ক্ষমতার সরাসরি সম্পর্ক আছে।
লিঙ্গ পরিচয় ব্যক্তি নিজের অভিজ্ঞতার আলোকে যে লিঙ্গের পরিচয়ে নিজেকে পরিচত করতে স্বাচ্ছন্দ্যবোধ করে তাকেই "লিঙ্গ পরিচয়" বলে। "লিঙ্গ পরিচয়" ও "প্রধান লিঙ্গ পরিচয়" শব্দজোড়া ১৯৬০ সালের কোন এক সময়। সবার প্রথম বর্তমানে প্রচলিত অর্থেই ব্যবহৃত হয়েছিল। -এখন পর্যন্ত, একই অর্থে এই শব্দগুলো ব্যবহার হয়। যদিও কিছু কিছু স্কলার এই টার্ম দিয়ে যৌন অভিমুখিতা এবং যৌন পরিচয় তালিকার "গে", "লেসবিয়ান" এবং "উভকামি" বর্ননা করার ক্ষেত্রেও ব্যবহার করেন।
মোহাম্মদ লুৎফর রহমান মোহাম্মদ লুৎফর রহমান তৎকালীন ব্রিটিশ ভারত যশোর জেলার মাগুরা মহাকুমার (বর্তমান মাগুরা জেলা) পরনান্দুয়ালী গ্রামে ১৮৮৯ সালে জন্মগ্রহণ করেন। তার মাতা শামসুন নাহার এবং পিতা সরদার মইনউদ্দিন আহমদ, যিনি একজন স্টেশন মাস্টার ছিলেন। এই দম্পতীর চার পুত্র ও এক কন্যার মধ্যে মোহাম্মদ লুৎফর রহমান একজন। তার পৈত্রিক নিবাস ছিল তৎকালীন যশোর জেলার মাগুরা মহাকুমার হাজীপুর গ্রামে। লুত্ফর রহমানের পিতা ছিলেন এফ.এ পাস। ইংরেজি ভাষা ও ইংরেজি সাহিত্যের প্রতি তার পিতার অনুরাগ ছিল। সম্ভবত একারণেই পিতার অনুরাগ লুৎফর রহমানের মাঝে প্রতিভাস হয়েছিল।
মোহাম্মদ লুৎফর রহমান লুৎফর রহমান বিশ্বাস করতেন, মানুষের শক্তির প্রধান উৎস হচ্ছে জ্ঞান এবং জীবনের সুন্দর বিশুদ্ধতম অনুভূতির নাম হচ্ছে প্রেম। উন্নত জীবন দর্শন মেনে চলতেন। লোকদেখানো এবং বংশগত সম্মানকে তিনি গ্রহণ করেননি। নামের সাথে তিনি কখনো নিজ কৌলিক উপাধি জরদার ব্যবহার করতেন না। এ সম্বন্ধে উচ্চজীবন গ্রন্থের পিতৃমাতৃভক্তি প্রবন্ধে লিখেছিলেন,
সমাজসেবার ব্রত গ্রহণ করেছিলেন লুৎফর রহমান। পথভ্রষ্ট ও সমাজ পরিত্যক্ত নারীদের সামাজিক ভাবে প্রতিষ্ঠিত করার উদ্দেশ্যে নিজ আবাসস্থলেই গড়ে তোলেন "নারীতীর্থ" নামে একটি সেবা প্রতিষ্ঠান। এ প্রতিষ্ঠানের সভানেত্রী ছিলেন বেগম রোকেয়া সাখাওয়াত হোসেন এবং সম্পাদক ছিলেন তিনি নিজেই। এছাড়াও কবি খান মোহাম্মদ মইনুদ্দীন ও মোহাম্মদ জোবেদ আলী কার্যনির্বাহী পরিষদের সক্রিয় কর্মী ছিলেন।
চরম দারিদ্রের মুখোমুখি যক্ষায় আক্রান্ত হয়ে মানবতাবাদী সাহিত্যিক ডাক্তার লুৎফর রহমান ১৯৩৬ সালের ৩১ মার্চ ৪৭ বৎসর বয়সে বিনা চিকিৎসায় নিজ গ্রাম মাগুরার হাজিপুর গ্রামে মৃত্যুবরন করেন।
মোহাম্মদ নোমান মোহাম্মদ নোমান ১৯৬০ সালের ২১ মার্চ তৎকালীন পূর্ব পাকিস্তানের নোয়াখালির লক্ষ্মীপুরে জন্মগ্রহণ করেন। তার পিতার নাম মোখলেছুর রহমান এবং মাতা রাফিকা বেগম।
মোহাম্মদ সুলতান মোহাম্মদ সুলতান প্রধানত রাজনৈতিক উদ্দেশ্যে এম আর আখতার মুকুলের সাথে পুস্তক প্রকাশনা এবং বিক্রয়কেন্দ্র পুঁথিঘর প্রতিষ্ঠা করেন। ১৯৫৩ সালে মার্চ মাসে কবি হাসান হাফিজুর রহমানের সম্পাদনায় ভাষা আন্দোলনের ঐতিহাসিক সংকলন "একুশে ফেব্রুয়ারি" প্রকাশ করেন। প্রকাশনার কিছুদিনের মধ্যে তৎকালীন মুসলিম লীগ নেতৃত্বাধীন সরকার "একুশে ফেব্রুয়ারি" বইটি বাজেয়াপ্ত করে।
খালিশপুর নীলকুঠি ভবন বীরশ্রেষ্ঠ হামিদুর রহমান গ্রন্থাগার
এগারো দফা কর্মসূচী ১। হামিদুর রহমান শিক্ষা কমিশন
শাজাহান খান খান, ১৯৬৪ সালে হামিদুর রহমান শিক্ষা কমিশনের বিরুদ্ধে আন্দোলনে যোগদান করার মাধ্যমে ছাত্র রাজনীতি শুরু করেন। ছাত্র রাজনীতিতে তিনি বঙ্গবন্ধু শেখ মুজিবুর রহমানের আদর্শে অনুপ্রাণিত হন। তিনি ১৯৬৬-৬৭ এবং ১৯৬৭-৬৮ সালে মাদারীপুর উপবিভাগের ছাত্রলীগের নির্বাচিত সেক্রেটারি ছিলেন। এছাড়া তিনি নাজিমউদ্দিন কলেজের সাধারণ সম্পাদক এবং সহ-সভাপতি ছিলেন।
জারিন তাসনিম নাওমি নাওমি ১৯৯৬ সালের ২ জুলাই বাংলাদেশের ময়মনসিংহ জেলায় জন্মগ্রহণ করেন। তাঁর বাবা-মা দুজনই বাংলাদেশ কৃষি বিশ্ববিদ্যালয়ে কর্মরত। বাবা মোহাম্মদ লুৎফর রহমান ডেপুটি রেজিষ্ট্রার এবং মা শাহানারা রহমান উপ-পরীক্ষা নিয়ন্ত্রক। দুই ভাইবোনের মধ্যে নাওমি ছোট। ছেলেবেলা কাটান বিশ্ববিদ্যালয় ক্যাম্পাসে। তিনি ক্যাম্ব্রিয়ান স্কুল অ্যান্ড কলেজে থেকে মাধ্যমিক শ্রেণী শেষ করেন। একই কলেজে বাণিজ্য বিভাগ থেকে তিনি উচ্চ-মাধ্যমিক শেষ করেন।
আলতাফুর রহমান ডা. মোহাম্মদ আলতাফুর রহমান (জন্মঃ ১৯৩৮) ইংল্যান্ডের লেবার পার্টির একজন রাজনীতিবীদ এবং ল্যাংকাশায়ার এর হিন্ডবার্ন সিটির সাবেক মেয়র। তিনি ১৯৩৮ সালে বগুরা জেলার সারিয়াকান্দি উপজেলার দীঘলকান্দি গ্রামে জন্মগ্রহন করেন। ১৯৬৬ সালে তিনি ইংল্যান্ড পাড়ি জমান। ১৯৭১ সালে বাংলাদেশের মুক্তিযুদ্ধের সময় তিনি ও তার বন্ধুরা মিলে বাংলাদেশের যুদ্ধাহত মুক্তিযুদ্ধাদের চিকিৎসা সহয়তা দিয়েছিলেন।
শাহ মোহাম্মদ ইসকন্দর মিয়া গবেষক, অধ্যাপক আতাউর রহমান সাবেক প্রিন্সিপাল সিলেট মদনমোহন কলেজ ও বিশ্ববিদ্যালয়
পীর শাহ ইসকন্দর মিয়ার গানের সমালোচনা করতে গিয়ে তাঁকে একজন বস্তুবাদী কবি হিসেবে আখ্যায়িত করেছেন । পীর শাহ ইসকন্দর মিয়ার সেই বিখ্যাত গানটি হলঃ
মিনার রহমান মিনার ঢাকার বাসাবোতে জন্মগ্রহণ করেন। তার পৈতৃক নিবাস চট্টগ্রামে। তাঁর পিতা মোহাম্মদ আজহারুল ইসলামে এবং মা নীলুফা ইয়াসমিন। ছয় ভাই বোনের মধ্যে তিনি একমাত্র ভাই ও সবার ছোট।
হামিদুর রহমান আযাদ তিনি ১৯৯৬ সালে বিবাহ বন্ধনে আবদ্ধ হন এবং বর্তমানে তিনি চার মেয়ের জনক।
হাজী মোহাম্মদ দানেশ বিজ্ঞান ও প্রযুক্তি বিশ্ববিদ্যালয় বিশ্ববিদ্যালয়ের আবাসন সঙ্কট বিদ্যমান। বর্তমানে ছেলেদের জন্য ৪ টি হল ও মেয়েদের জন্যে ৩ টি হল বিদ্যমান। ছেলেদের জন্যে শেখ রাসেল হল, শেখ রাসেল (সম্প্রসারিত) হল, শহীদ জিয়াউর রহমান হল(ডি-২), তাজউদ্দীন আহমেদ হল এবং বঙ্গবন্ধু শেখ মুজিবুর রহমান হল । মেয়েদের জন্যে বেগম ফজিলাতুন্নেচ্ছা মুজিব হল, কবি সুফিয়া কামাল হল ও আইভি রহমান হল।
বিদেশি ছাত্রদের জন্য আলাদা আবাসন রয়েছে ।
মোস্তফা কামাল মোহাম্মদ মোস্তফা কামাল ১৯৪৭ সালের ১৬ ডিসেম্বর ভোলা জেলার দৌলতখান থানার পশ্চিম হাজীপুর গ্রামে জন্মগ্রহণ করেন। তার পিতা হাবিবুর রহমান সেনাবাহিনীর অবসরপ্রাপ্ত হাবিলদার ছিলেন। শৈশব থেকেই দুঃসাহসী হিসেবে খ্যাত ছিলেন। পড়াশোনা বেশিদূর করতে পারেননি। প্রাথমিক বিদ্যালয়ের পর উচ্চ বিদ্যালয়ে দু-এক বছর অধ্যয়ন করেন।
এগারো দফা কর্মসূচী ১৯৬২ সালে হামিদুর রহমান যে শিক্ষা কমিশন প্রনয়ণ করা হয়েছিল তাতে বাংলা শিক্ষাকে অত্যন্ত খাটো করে দেখা হয়।
সিদ্দিকুর রহমান ১৯৮৪ খ্রিস্টাব্দের ২০ নভেম্বর সিদ্দিকুর রহমান জন্মগ্রহণ করেন মাদারীপুরে। পারিবারিক নাম মোহাম্মদ সিদ্দিকুর রহমান। তাঁর বাবার নাম আফজাল হোসেন এবং মায়ের নাম মনোয়ারা বেগম। পরিবারের চার ভাইয়ের মধ্যে সিদ্দিকের অবস্থান তৃতীয়। জন্ম থেকেই প্রচন্ড অভাবের মধ্যে বেড়ে উঠেন তিনি। বাংলাদেশের স্বাধীনতার পরপর বাবা আফজাল হোসেন পুরো পরিবার নিয়ে পেটের দায়ে এসে উঠেছিলেন ঢাকার খানিক বাইরে ধামালকোটের বস্তিতে। সেই সন্ত্রাসময় স্থানটিতে বেড়ে ওঠতে ওঠতে সিদ্দিক একসময় পাশের বাড়ির এক ছেলের সাথে চলে যান ঢাকাস্থ কুর্মিটোলায় অবস্থিত সেনাবাহিনীর গলফ ক্লাবে। সেখানে তিনি 'বলবয়' হিসেবে বল কুড়ানোর কাজ করতে শুরু করেন, তখন তিনি পড়তেন দ্বিতীয় শ্রেণীতে। এভাবে তাঁর সামান্য কিছু আয় (৩০ টাকার মতো) হতে থাকে। আর পাশাপাশি কাছ থেকে দেখার সুযোগ তৈরি হয় এই সাহেবী খেলার।
কাজী আরেফ আহমেদ ১৯৬০ সালে জগন্নাথ কলেজে ভর্তির পর কাজী আরেফ আহমেদ ছাত্ররাজনীতির হাতেখড়ি লাভ করেন। ১৯৬২ সালে হামিদুর রহমান শিক্ষা কমিশনের বিরেুদ্ধে আন্দোলনের মাধ্যমে ছাত্ররাজনীতিতে জড়িয়ে পড়েন। এ বছরই তিনি পূর্বপাকিস্তান ছাত্রলীগ কেন্দ্রীয় সংসদের সদস্য নির্বাচিত হন। তখন ছাত্রলীগের সভাপতি ছিলেন কে,এম ওবায়দুর রহমান ও সাধারণ সম্পাদক সিরাজুল আলম খান। ১৯৬৩ সালে ঢাকা মহানগর ছাত্রলীগের সভাপতি হন নির্বাচিত হন কাজী আরেফ আহমেদ। ১৯৭০ সাল পর্যন্ত তিনি ছাত্রলীগের কেন্দ্রীয় কমিটির সদস্য ছিলেন।
এগারো দফা কর্মসূচী ১. শিক্ষা সমস্যার আশু সমাধান। অর্থাৎ, হামিদুর রহমান শিক্ষা কমিশন ও বিশ্ববিদ্যালয় সমস্ত আইন বাতিল করা এবং ছাত্রদের সকল মাসিক ফি কমিয়ে আনা।
আজিজুর রহমান (গীতিকার) একুশে পদকধারী কবি, গীতিকার ও বেতার ব্যক্তিত্ব আজিজুর রহমান ১৯১৪ সালের ১৮ অক্টোবর কুষ্টিয়া সদর উপজেলার হাটশ হরিপুর গ্রামে জন্মগ্রহণ করেন। তার পিতার নাম বশির উদ্দিন প্রামানিক, মাতার নাম সবুরুন নেছা। গড়াই নদীর নৈসর্গিক সৌন্দর্য তাকে সব সময় মোহিত করে রাখত। ১৩ বছর বয়সে, ১৯২৭ সালে তিনি পিতাকে হারান। উচ্চশিক্ষা লাভের ভাগ্য না থাকলেও প্রবল ইচ্ছা ও অণুসন্ধিৎসার ফলে বহু বিষয়ক পুস্তকাদি স্বগৃহে পাঠ করে তিনি একজন স্বশিক্ষিত ব্যক্তিতে পরিণত হন।
যাইনুদ্দিন মাখদুম রহ. তিনি ১৫৩১ খ্রিষ্টাব্দে (৯৩৮ হিজরি) কেরালার মাহে নগরের নিকটবর্তী চম্বল এলাকার মাখদুম পরিবারে জন্মগ্রহণ করেন। তিনি তাঁর দাদার তত্ত্বাবধানে প্রাথমিক ধর্মীয় শিক্ষালাভ করেন। ধর্মীয় কিতাবাদির শিক্ষা গ্রহণ করেন তাঁর পিতা মোহাম্মদ গাজালি এবং চাচা আবদুল আজিজের কাছে। উচ্চরতর শিক্ষালাভের জন্য ধর্মীয় জ্ঞানের অন্যতম বিদ্যানগরী মক্কায় গমন করেন এবং সেখানে হজ সমাপনের পর একাধারে ১০ বছর ধর্মীয় জ্ঞানের বিভিন্ন বিষয়ে বিশেষ ব্যুৎপত্তি অর্জন করেন। বিশেষত তিনি হাদিস, ইসলামি আইনশাস্ত্র (ফিকহ), তাফসির এবং অন্যান্য বিষয়ে মক্কার বিভিন্ন শায়েখের তত্ত্বাবধানে জ্ঞানলাভে সক্ষম হন। তাঁর ধর্মীয় শিক্ষকদের মধ্যে ছিলেন তৎকালীন হারমাইন শরিফের প্রধান মুফতি আল-হাফিজ শিহাবুদ্দিন ইবনে আল-হাজার হাইসামি, ইজ্জুদ্দিন ইবনে আবদুল আজিজ আল-জমজমি, শায়খ আবদুর রহমান ইবনে জিয়াদ এবং সাইয়েদ আবদুর রহমান আস-সাফাবি বিশেষভাবে উল্লেখযোগ্য। তিনি আধ্যাত্মিক বিষয়ে দীক্ষা লাভ করেন কুতুবুজ জমান যাইনুল আরিফিন মোহাম্মদ ইবনে শায়খুল আরিফ আবুল হাসান আল-বকরির একান্ত সাহচর্যে। তাঁর সান্নিধ্যে তিনি কাদেরিয়া তরিকার একাদশ ‘খিরকাহ’ লাভে সম্মানিত হন।
নওয়াজিশ খান নওয়াজিশ খান মধ্যযুগের বাংলা সাহিত্যের ১৭শ শতকের কবি। তাঁর পিতার নাম মোহাম্মদ এয়ার খন্দকার। নওয়াজিশ খান চট্টগ্রাম জেলার সাতকানিয়া উপজেলার আমিরাবাদ গ্রামে জন্মগ্রহন করেন। তার প্রপিতামহ ছিলিম খান (সেলিম খান) গৌড় থেকে চট্টগ্রামে আসার পথে সীতাকুন্ড উপজেলার ছিলিমপুর গ্রামে বসতি করেছিলেন। ছিলিমপুর গ্রামের নামকরণ হয়েছে তাঁর প্রপিতামহের নামে।
মোহাম্মদ নজিবর রহমান মোহাম্মদ নজিবর রহমান ২০টির মতো উপন্যাস রচনা করেছেন। সেগুলোর মধ্যে উল্লেখযোগ্য হলো: ১৯২৩ খ্রীস্টাব্দের ১৮ অক্টোবর তিনি ইন্তেকাল করেন।
মোহাম্মদ লুৎফর রহমান মোহাম্মদ লুৎফর রহমান (১৮৮৯-১৯৩৬) ছিলেন একজন বাঙালি সাহিত্যিক, সম্পাদক ও সমাজকর্মী। তিনি 'ডাক্তার মোহাম্মদ লুৎফর রহমান' হিসেবে পরিচিত ছিলেন।
মোহাম্মদ আসাদুজ্জামান আসাদুজ্জামান ১৯৩৭ সালের ১ জানুয়ারি তদাননীত ব্রিটিশ ভারতের বেঙ্গল প্রেসিডেন্সির (বর্তমানঃ বাংলাদেশ) মাদারীপুরের কালকিনীর সাহেবরামপুরের সাহেবরামপুর গ্রামে জন্মগ্রহণ করেন। তার পিতার নাম আব্দুর রহমান রাঢ়ি ও মাতা জোবেদা খাতুন। ছয় ভাই দুই বোনের মধ্যে সবার বড় আসাদুজ্জামান কিশোর বয়সেই প্রতিবেশি মনোয়ারা বেগম বুনুর সাথে বিবাহ বন্ধনে আবদ্ধ হন। তাদের পাঁচ পুত্র ও দুই কন্যা সন্তান রয়েছে।
হাবীবুর রহমান হাবীবুর রহমান (১ জুলাই, ১৯২৩ - ১৭ জুন, ১৯৭৬) ছিলেন একজন বাঙালি সাংবাদিক, কবি এবং শিশুসাহিত্যিক। তিনি একটি কাব্যগ্রন্থ, একটি সম্পাদনা, নয়টি শিশুসাহিত্য এবং চারটি অনুবাদ গ্রন্থ রচনা করেন। শিশুসাহিত্যে অবদানের জন্য তিনি ১৯৬৪ সালে বাংলা একাডেমি পুরস্কার লাভ করেন। হাবীবুর রহমান স্মৃতি পরিষদ থেকে তাঁর স্মরণে 'কবি হাবীবুর রহমান শিশুসাহিত্য পুরস্কার' প্রদান করা হয়।
উলিপুর মহারাণী স্বর্ণময়ী উচ্চবিদ্যালয় ও মহাবিদ্যালয় ধারনা করা হয়, প্রতিষ্ঠাকালে এ বিদ্যাপীঠের প্রথম প্রধানশিক্ষক ছিলেন ‘কবিশেখর কালিদাস রায়’। দুই শতক যাবত বিদ্যালয়টিতে দেশের বহু গুনী পন্ডিত ও শিক্ষাচার্য্যরা বিদ্যাদান করেছেন। উনিশ শতকের মধ্যভাগে উত্তরাঞ্চলের স্বনামধন্য পন্ডিত সৈয়দ হামিদুর রহমান প্রতিষ্ঠানপ্রধান হিসেবে যোগদান করে এটির অবকাঠামো, পরিবেশ ও শিক্ষার মানের বৈপ্লবিক পরিবর্তন সাধন করেন। পরবর্তীতে মোঃ আবুল কাশেম ও ধীরেন্দ্রনাথ মজুমদার প্রমুখের ন্যায় প্রধানশিক্ষকের হাতে এটি আরো পূর্নতা পায়।
হামিদুর রহমান (চিত্রশিল্পী) তিনি ঢাকা আর্টস স্কুল (বর্তমান চারুকলা ইন্সটিটিউট) থেকে চিত্রকলার উপর প্রাথমিক শিক্ষা সম্পন্ন করেন ও পরবর্তীকালে উচ্চশিক্ষার জন্য বিদেশ যান। তিনিই প্রথম বাংলাদেশি হিসেবে চিত্রকলার উপরে উচ্চশিক্ষার্থে ইউরোপ যান। প্যারিসের ইকোল দ্যা বোজ আর্টস শিক্ষাগ্রহণ করেন। এরপরে লন্ডনের সেন্ট্রাল স্কুল অব আর্টস অ্যান্ড ডিজাইন থেকে ডিপ্লোমা ডিগ্রী অর্জন করেন তিনি। ১৯৫৬ সালে তিনি দেশে ফিরে আসেন। ১৯৫৮ সালে যুক্তরাষ্ট্রে যান। ১৯৫৯-১৯৬০ পর্যন্ত তিনি "পেনসিলভিয়া অ্যাকাডেমি অব ফাইন আর্টস"- চিত্রকলা বিষয়ে গবেষণায় নিযুক্ত ছিলেন।
সুজাপুর বিধানসভা কেন্দ্র ২০০৬, ২০০১, ১৯৯৬ এবং ১৯৯১ সালে কংগ্রেসের রুবি নুর সুজাপুর বিধানসভা কেন্দ্র থেকে জয়লাভ করেন তার নিকটবর্তী প্রতিদ্বন্দ্বী ২০০৬ সালে সিপিআই (এম) -এর হামিদুর রহমানকে, ২০০১ এবং ১৯৯৬ সালে সিপিআই (এম) -এর আব্দুর রউফকে এবং ১৯৯১ সালে সিপিআই (এম) এর কওসার আলীকে পরাজিত করেন। ১৯৮৭ সালে কংগ্রেসের হুমায়ুন চৌধুরী সিপিআই (এম) -এর কওসার আলীকে পরাজিত করেন এবং ১৯৮২ সালে সিপিআই (এম) -এর মমতাজ বেগমকে পরাজিত করেন। কংগ্রেসের এ.বি.এ. গনি খান চৌধুরী ১৯৭৭ সালে সিপিআই (এম) -এর হাবিবুরকে পরাজিত করেন।
শামসুর রহমান শরীফ ভারত বিভাগের পর নব্য স্বাধীন হওয়া পাকিস্তানে মাতৃভাষার দাবীতে আন্দোলন শুরু হয়। পূর্ব পাকিস্তানের জনগণ বাংলা ভাষাকে রাষ্ট্রভাষার দাবী জানায় ও আন্দোলন চালাতে থাকে। শামসুর রহমান শরীফ ভাষা আন্দোলনে যোগদান করেন। তখন তিনি পঞ্চম শ্রেণীর ছাত্র ছিলেন। ভাষার দাবীতে মিছিল করায় তাকে পুলিশ গ্রেফতার করে ও জেলে বন্দী রাখে। ১৯৫৯ সালে আইয়ূব খানের মার্শাল ল' বিরোধী আন্দোলনে যোগ দেওয়ার কারণে তাঁর বিরুদ্ধে হুলিয়া জারি হয়। ১৯৬২ সালে হামিদুর রহমান শিক্ষা কমিশনের বিরুদ্ধে আন্দোলন করে গ্রেফতার হন। ১৯৬৭ সালে আবারও তিনি কারাবরণ করেন ছয় দফা আন্দোলনের প্রচার করতে গিয়ে। ১৯৬৯ এর গণ অভ্যুত্থানে তার বলিষ্ঠ ভূমিকা ছিলো। ১৯৭১ সালের ২৯ মার্চ পাবনার মাধপুরে পাকিস্তানি সেনাবাহিনীর বিরুদ্ধে প্রতিরোধ যুদ্ধে নেতৃত্ব দেন। তাঁর নেতৃত্বে তাঁর বাহিনীর ১৭ জন মুক্তিযোদ্ধা গুলিতে মারা যায় এবং পাকিস্তানি সেনাদের অনেকেই ঐ যুদ্ধে হতাহত হয়। তিনি ৭ নং সেক্টরের অধীনে কাজীপাড়ায় সেনাবাহিনীর ব্রিগেড লিডারের দায়িত্বপ্রাপ্ত ছিলেন। ভারতের জলঙ্গীতে তার ছিল।
কালিয়াগঞ্জ বিধানসভা কেন্দ্র ১৯৭২ এবং ১৯৭১ সালে কংগ্রেসের দেবেন্দ্রনাথ রায় জয়ী হন। ১৯৬৯, ১৯৬৭ এবং ১৯৬২ সালে শ্যামাপ্রসাদ বর্মণ কালিয়াগঞ্জ কেন্দ্র থেকে জয়লাভ করেন। আগে এই কালিয়াগঞ্জ কেন্দ্রটি এখানে ছিল না। ১৯৫৭ এবং ১৯৫১ সালে রায়গঞ্জ একটি যৌথ আসন ছিল। হজী বদিরুদ্দীন আহমদ এবং কংগ্রেস শ্যামাপ্রসাদ বর্মন ১৯৫৭ সালে উভয়ই রায়গঞ্জ কেন্দ্র থেকে জিতেছিলেন। কংগ্রেস উভয়ই শ্যামাপ্রসাদ বর্মন ও গুলাম হামিদুর রহমান ১৯৫১ সালে রায়গঞ্জ কেন্দ্র থেকে জয়ী হন।
মোহাম্মদ লুৎফর রহমান নারী সমাজের উন্নতির জন্য "নারীতীর্থ" নামে একটি সেবা প্রতিষ্ঠান গঠন এবং "নারীশক্তি" নামে একটি পত্রিকা প্রকাশ করেছিলেন তিনি এবং একজন চিন্তাশীল ও যুক্তিবাদী প্রাবন্ধিক হিসেবে পরিচিত হয়েছিলেন। তার প্রবন্ধ সহজবোধ্য এবং ভাবগম্ভীর। মহান জীবনের লক্ষ্য সাহিত্যের মাধ্যমে মহান চিন্তাচেতনার প্রতি আকৃষ্ট হতে মানুষকে উদ্বুদ্ধ করেছেন তিনি। গভীর জীবনবোধ, মানবিক মূল্যবোধ, উচ্চ জীবন, সত্য জীবন, মানব জীবন, সূহ্ম বিশ্লেষণী দৃষ্টিভঙ্গি তার রচনার প্রসাদগুণ। প্রবন্ধ ছাড়াও তিনি কবিতা, উপন্যাস ও শিশুতোষ সাহিত্য রচনা করেছেন।
মোহাম্মদ রফিক (কবি) কবি মোহাম্মদ রফিক ১৯৬০-এর দশকের প্রারম্ভে সমকাল, কণ্ঠস্বর, স্বাক্ষর, অচিরা ইত্যাদি পত্র-পত্রিকায় কবিতা প্রকাশের মাধ্যমে সাহিত্য জগতে প্রবেশ করেন। ১৯৭০ খ্রিষ্টাব্দে তাঁর প্রথম কাব্যগ্রন্থ "বৈশাখী পূর্ণিমা" প্রকাশিত হয় । তাঁর কবিতায় নৈসর্গিক আবহে লালিত আধুনিক মানস-চেতনার প্রচ্ছাপ লক্ষ্য করা যায়। "গাওদিয়া" তাঁর একটি বহুলপঠিত কাব্যগ্রন্থ। তিনি প্রধানত কবি হলেও কিছু গদ্যগ্রন্থ রচনা করেছেন। "আমার কেউ নয়" কবিতায় তাঁর কাব্য চেতনা এবং কবিতার কলা-কৌশল উভয়ই বিধৃত :
সৈয়দ জাহাঙ্গীর ঢাকার মতিঝিলে অবস্থিত জনতা ব্যাংকের প্রধান শাখায় তার বিশালাকার একটি ম্যূরাল রয়েছে যেটির আয়তন ৮ ফুট × ৩৮ ফুট; এটি সিরামিক টাইলস দিয়ে করা।সৈয়দ জাহাঙ্গীর ১৯৮৫ সালে বাংলাদেশ সরকার কর্তৃক প্রদত্ত্ব একুশে পদকে লাভ করেন। ১৯৯২ এ চারুশিল্পী সংসদ তাঁকে বিশেষ সম্মাননা প্রদান করে। ২০০০-এ তিনি মাইকেল মধুসূদন পুরস্কার এবং ২০০৫-এ লাভ করেন শশীভূষণ সম্মাননা। ২০১০-এ বার্জার পেইণ্টস তার আজীবনকাজের স্বীকৃতিস্বরূপ বিশেষ সম্মাননা প্রদান করে। এছাড়াও তিনি হামিদুর রহমান পুরস্কার সহ একাধিক পুরস্কারে সম্মানিত হয়েছেন।
মোহাম্মদ আবুল খায়ের মোহাম্মদ আবুল খায়ের হলেন বাংলাদেশের একজন প্রখ্যাত রাজনীতিবিদ, মুক্তিযোদ্ধা ও সমাজসেবক। তিনি জাতির পিতা বঙ্গবন্ধু শেখ মুজিবর রহমানের ৭'ই মার্চের ভাষণ রেকর্ড করেছিলেন। মুক্তিযুদ্ধে অনন্য সাধারণ অবদানের জন্য ২০১৪ সালে তাকে “স্বাধীনতা ও মুক্তিযুদ্ধে স্বাধীনতা পুরস্কার” প্রদানশেখ মুজিবর রহমান করা হয়।
মোহাম্মদ নজিবর রহমান মোহাম্মদ নজিবর রহমান (১৮৬০ - ১৮ অক্টোবর, ১৯২৩) বাংলা ভাষার একজন ঔপন্যাসিক যিনি ঊনবিংশ শতাব্দীতে সাহিত্যের জগতে প্রবেশ করেছিলেন। তৎকালীন সময়ে একজন ঔপন্যাসিক হিসাবে তিনি ব্যাপক জনপ্রিয়তা অর্জন করেছিলেন। তাঁকে ঊনবিংশ শতাব্দীর বিকাশোন্মুখ মধ্যবিত্ত বাঙালি মুসলমান সমাজের প্রতিনিধি গণ্য করা হয়। তাঁর আনোয়ারা উপন্যাসটি বিষাদসিন্ধুর পর বাংলা ভাষা ও সাহিত্যের জগতে ব্যাপক জনপ্রিয় একটি উপন্যাস।
রেহানা জলি ২০১১ সালের ঈদুল ফিতরে মুক্তি পায় তার অভিনীত মনতাজুর রহমান আকবর পরিচালিত "ছোট্ট সংসার", মোহাম্মদ হোসেন-বদিউল আলম খোকন পরিচালিত "বস নাম্বার ওয়ান" ও রাজু চৌধুরীর "প্রিয়া আমার জান"।
২০১৩ সালে রেহানা বিজ্ঞাপন নির্মাতা আশফাক উজ্জামান বিপুলের নির্দেশনায় "প্রাণ ম্যাংগো জুস"-এর বিজ্ঞাপনে মডেল হন। এ বছর পি এ কাজল রচিত ও পরিচালিত ভালোবাসা আজকাল চলচ্চিত্রে অভিনয় করেন। ২০১৪ সালে রেহানা মাসুদ পথিক পরিচালিত নির্মলেন্দু গুণ রচিত কবিতা অবলম্বনে নির্মিত নেকাব্বরের মহাপ্রয়াণ ছবিতে অভিনয় করেন। একই বছর আবুল কালাম আজাদের "অনেক সাধনার পরে" ছবিতে অভিনয় করেন। ২০১৫ সালে "মা বাবা সন্তান" ছবিতে তার অভিনয় সেই বছরের সবচেয়ে বাজে পার্শ্ব অভিনেত্রীর কাজ বলে অভিহিত করা হয়েছে।
আবুল কালাম আজাদ (জামালপুরের রাজনীতিবিদ) আবুল কালাম আজাদ ১৯৫৪ সাল থেকে ছাত্র রাজনীতির সাথে জড়িত ছিলেন। তিনি ঢাকা বিশ্ববিদ্যালয়ে অধ্যায়নকালে ছাত্র রাজনীতিতে সক্রিয়ভাবে অংশগ্রহণ করেন। তিনি ১৯৫৯ ও ৬০ সাল পর্যন্ত ঢাকা বিশ্ববিদ্যালয়ে সলিমুল্লাহ মুসলিম হল ছাত্রলীগের হল শাখার সভাপতি ছিলেন। ডাকসুর নির্বাচনে ১৯৬১ ও ৬২ সালে সলিমুল্লাহ মুসলিম হল সংসদের প্রতিনিধি নির্বাচিত হন এবং ড্রামা ও এন্টারটেইনমেন্ট সম্পাদকের দায়িত্ব পালন করেন। ঐ সময় হামিদূর রহমান শিক্ষা কমিশন রিপোর্টের বিরুদ্ধে আন্দোলন করতে গিয়ে ১৯৬২ সালে কারাবরণ করেন। তিনি ১৯৬৩ সালে ঢাকা বিশ্ববিদ্যালয় সলিমুল্লাহ মুসলিম হল ছাত্র সংসদের সাধারণ সম্পাদক নির্বাচিত হন।
বাংলাদেশ নৌবাহিনী বাংলাদেশ নৌবাহিনী নিয়মিতভাবে অন্যান্য নৌবাহিনীর সাথে মহড়ায় অংশগ্রহণ করে থাকে যা মূল্যবান অভিজ্ঞতা অর্জন ও যুদ্ধ সক্ষমতা বাড়াতে সাহায্য করে। ১৯৯২ সাল থেকে ১৯৯৮ সাল পর্যন্ত বাংলাদেশ ও যুক্তরাষ্ট্র নৌবাহিনী "এক্সারসাইজ সী ব্যাট" নামক বার্ষিক সমুদ্র মহড়ায় অংশ নিত। ২০০৯ সাল থেকে বাংলাদেশ নৌবাহিনী ও যুক্তরাষ্ট্র নৌবাহিনীর বিশেষ বাহিনী "এক্সারসাইজ টাইগার শার্ক" নামক মহড়ায় অংশ নিয়ে আসছে। ২০১১ সাল থেকে বাংলাদেশ ও যুক্তরাষ্ট্র নৌবাহিনীর মধ্যে "কোঅপারেশন অ্যাফ্লোট রেডিনেস অ্যান্ড ট্রেনিং (কারাত)" নামক বাৎসরিক সামুদ্রিক মহড়া অনুষ্ঠিত হয়ে আসছে। ভারতীয় নৌবাহিনী আয়োজিত দ্বিবার্ষিক মহড়া "মিলান" এও নৌবাহিনীর যুদ্ধজাহাজ নিয়মিতভাবে অংশ নিয়ে থাকে। ২০০৯ সাল থেকে আরব সাগরে পাকিস্তান নৌবাহিনী আয়োজিত দ্বিবার্ষিক মহড়া "আমান" এ বাংলাদেশ নৌবাহিনী ফ্রিগেট নিয়ে অংশগ্রহণ করে আসছে। নৌবাহিনী কাতারের দোহায় অনুষ্ঠিত সংকট মোকাবিলা অনুশীলন মহড়া "এক্সারসাইজ ফেরোশাস ফ্যালকন" এও অংশ নিয়ে থাকে। "বানৌজা আবু বকর ২০১৪ সালে চীনের শ্যানডং প্রদেশের কুইংদাওতে অনুষ্ঠিত "ওয়েস্ট প্যাসিফিক নেভাল সিম্পোজিয়াম (ডব্লিউপিএনএস) এ অংশগ্রহণ করে। এছাড়া নৌবাহিনী ২০১৫ সাল থেকে মালেশিয়ায় অনুষ্ঠিত বহুজাতিক প্রদর্শনী মহড়া "লাংকাউই ইন্টারন্যাশনাল মেরিটাইম অ্যান্ড অ্যারোস্পেস এক্সিবিশন (লিমা)" এ অংশগ্রহণ করে থাকে। ২০১৭ সালে বাংলাদেশ নৌবাহিনী ভারত মহাসাগরীয় ফোরামের ব্যানারে বহুজাতিক সমুদ্র মহড়া "ইওএনএস মাল্টিলেটারাল মেরিটাইম সার্চ অ্যান্ড রেসকিউ এক্সারসাইজ (আইএমএমএসআরইএক্স)" আয়োজন করে। এটি ছিল নৌবাহিনীর আয়োজিত প্রথম বহুজাতিক মহড়া।
ভারতীয় নৌবাহিনী ভারতীয় নৌবাহিনী বা ভারতীয় নৌসেনা (হিন্দি: भारतीय नौ सेना, "Bhartiya Nāu Senā") ভারতের সামরিক বাহিনীর নৌবিভাগ। ভারতের রাষ্ট্রপতি ভারতীয় নৌবাহিনীর সর্বাধিনায়ক। ৫০০০ নৌ বৈমানিক শাখাসদস্য ও ২০০০ মেরিন কম্যান্ডো সহ প্রায় ৫৮,৩৫০ সক্রিয় সেনাকর্মী সম্বলিত এই নৌবাহিনী বিশ্বে পঞ্চম বৃহত্তম। ভারতীয় নৌবাহিনীতে বর্তমানে ১৫৫টিরও বেশি যুদ্ধজাহাজ রয়েছে, যার মধ্যে উল্লেখনীয় যুদ্ধবিমান বাহক আইএনএস বিরাট, আইএনএস বিক্রমাদিত্য
। ১৯৭১ সালের ৮ঠা ডিসেম্বর ভারত-পাকিস্তান যুদ্ধ ১৯৭১ এর অংশ হিসেবে অপারেশন ট্রাইডেন্ট নামক এক হামলায় ভারতীয় নৌসেনা পাকিস্তানদের করাচি বন্দরে সফল হামলা করে। প্রতি বছর ৪ঠা ডিসেম্বর নৌবাহিনী দিবস হিসেবে পালিত হয়।
ভারতীয় নৌবাহিনীর বর্তমান নৌযান-সমূহের তালিকা এই তালিকাটি হল ভারতীয় নৌবাহিনী-এর বর্তমানে সক্রিয় নৌযানগুলির একটি পূর্ণাঙ্গিক তালিকা। কর্মরত নৌযানগুলির তালিকা ভারতীয় নৌবাহিনীর সরকারী ওয়াবসাইট থেকে নেওয়া হয়েছে। ভারতীয় নৌবাহিনী হল পৃথিবীর অন্যতম সর্বৃহৎ নৌবাহিনী, এবং ২০১৭ সাল পর্যন্ত ১টি বিমানবাহী রণপোত, ১টি উভচর পরিবাহক ডক, ৮টি অবরোহী নৌযান, সাঁজোয়া, ১১টি ডেস্ট্রয়ার, ১৪টি ফ্রিগেট, ১টি পারমাণবিকশক্তি-পরিচালিত আক্রমক ডুবোজাহাজ,১টি (ব্যালিস্টিক)ক্ষেপণাস্ত্রধারী ডুবোজাহাজ, ১৩টি চিরাচরিত শক্তি-পরিচালিত আক্রমক ডুবোজাহাজ, ২৩টি কর্ভেট্, ৪টি মাইন-প্রতিব্যবস্থাগ্রাহী জাহাজ, ১০টি বৃহৎ সাগরমুখী টহলযান, ৪টি বহর পুনঃপূরক জাহাজ ও বিভিন্ন সহায়ক জাহাজ এবং ছোট টহলযান ভারতীয় নৌবাহিনীর অধিকারে রয়েছে। যেসব নৌযানসমূহ আর ভারতীয় নৌবাহিনীতে সক্রিয় নেই সেগুলির জন্য ভারতীয় নৌবাহিনীর ব্যবহৃত নৌযান-এর তালিকা দেখুন এবং নৌবহরের ভবিষ্যতের অধিগ্রহণগুলির জন্য, দেখুন ভারতীয় নৌবাহিনীর ভবিষ্যত-নৌযাসমূহ।
বাংলাদেশ নৌবাহিনী বাংলাদেশ নৌবাহিনী ২০১৫ সালে চীনের সাথে দুইটি "টাইপ ০৫৬" কর্ভেট এর ক্রয়চুক্তি করে যা বর্তমানে পানিতে ভাসানো হয়েছে এবং ২০১৮ সালের শেষভাগে নৌবাহিনীতে যুক্ত হবে। খুলনা শিপইয়ার্ড নৌবাহিনীর জন্য দুইটি জরিপ ও গবেষণা জাহাজ নির্মাণ করছে। ২০১৮ সালের জানুয়ারিতে দুইটি উপকূলীয় জরিপ জাহাজ ক্রয়ের দরপত্র প্রকাশিত হয়। এই জাহাজদুটি কোন বাংলাদেশি শিপইয়ার্ড এ নির্মিত হবে।
বাংলাদেশ নৌবাহিনী ২০১৮ সালের মে মাসে নৌবাহিনী চীন থেকে দুইটি ব্যবহৃত "টাইপ ০৫৩এইচ৩" ফ্রিগেট ক্রয়ের দরপত্র প্রকাশ করে।